Úradný vestník L 056 , 04/03/1968 S. 0001 - 0007

Fínske špeciálne vydanie: Kapitola 1 Zväzok 1 S. 0039

Dánske špeciálne vydanie: Série I Kapitola 1968(I) S. 0030

Švédske špeciálne vydanie: Kapitola 1 Zväzok 1 S. 0039

Anglické špeciálne vydanie: Série I Kapitola 1968(I) S. 0030

Grécke špeciálne vydanie: Kapitola 01 Kapitola 1 Zväzok 1 S. 0108

Španielske špeciálne vydanie: Kapitola 01 Zväzok 1 S. 0129

Portugalské špeciálne vydanie Kapitola 01 Zväzok 1 S. 0129



Služobný poriadok POZNÁMKA K ČASTIAM I A II [1] Tento text je úplným znením Služobného poriadku a podmienok zamestnávania ostatných zamestnancov Európskych spoločenstiev [2] účinných od 5. marca 1968 podľa článkov 2 a 3 nariadenia Rady (EHS, Euratom, ESUO) č. 259/68 z 29. februára 1968 (Úradný vestník Európskych spoločenstiev L 56, 4.3.1968 – Mimoriadne vydanie 1968, 1. decembra 1972) a následných nariadení, ktorými sa mení a dopĺňa uvedené nariadenie. Úplné znenie bolo vypracované výlučne na informačné účely a nie je právne záväzné [3]. Čísla v zátvorkách uvedené pri niektorých článkoch zodpovedajú nižšie uvedeným číslam a odkazujú na nariadenia, ktorými boli zmenené a doplnené. (1) Nariadenie (Euratom, ESUO, EHS) č. 2278/69 (Ú. v. ES L 289, 17.11.1969, s. 1) (2) Nariadenie (ESUO, EHS, Euratom) č. 95/70 (Ú. v. ES L 15, 21.1.1970, s. 1) (3) Nariadenie (ESUO, EHS, Euratom) č. 96/70 (Ú. v. ES L 15, 21.1.1970, s. 4) (4) Nariadenie (EHS, ESUO, Euratom) č. 16/71 (Ú. v. ES L 5, 7.1.1971, s. 1) (5) Nariadenie (EHS, Euratom, ESUO) č. 2653/71 (Ú. v. ES L 276, 16.12.1971, s. 1) (6) Nariadenie (EHS, Euratom, ESUO) č. 2654/71 (Ú. v. ES L 276, 16.12.1971, s. 6) (7) Nariadenie (Euratom, ESUO, EHS) č. 1369/72 (Ú. v. ES L 149, 1.7.1972, s. 1) (8) Nariadenie (Euratom, ESUO, EHS) č. 1473/72 (Ú. v. ES L 160, 16.7.1972, s. 1) (9) Nariadenie (Euratom, ESUO, EHS) č. 2647/72 (Ú. v. ES L 283, 20.12.1972, s. 1) (10) Nariadenie (ESUO, EHS, Euratom) č. 558/73 (Ú. v. ES L 55, 28.2.1973, s. 1) (11) Nariadenie (ESUO, EHS, Euratom) č. 2188/73 (Ú. v. ES L 223, 11.8.1973, s. 1) (12) Nariadenie (EHS, Euratom, ESUO) č. 2/74 (Ú. v. ES L 2, 3.1.1974, s. 1) (13) Nariadenie (EHS, Euratom, ESUO) č. 3191/74 (Ú. v. ES L 341, 20.12.1974, s. 1) (14) Nariadenie (Euratom, ESUO, EHS) č. 711/75 (Ú. v. ES L 71, 20.3.1975, s. 1) (15) Nariadenie (Euratom, ESUO, EHS) č. 1009/75 (Ú. v. ES L 98, 19.4.1975, s. 1) (16) Nariadenie (Euratom, ESUO, EHS) č. 1601/75 (Ú. v. ES L 164, 27.6.1975, s. 1) (17) Nariadenie (Euratom, ESUO, EHS) č. 2577/75 (Ú. v. ES L 263, 11.10.1975, s. 1) (18) Nariadenie (ESUO, EHS, Euratom) č. 2615/76 (Ú. v. ES L 299, 29.10.1976, s. 1) (19) Nariadenie (ESUO, EHS, Euratom) č. 3177/76 (Ú. v. ES L 359, 30.12.1976, s. 1) (20) Nariadenie (ESUO, EHS, Euratom) č. 3178/76 (Ú. v. ES L 359, 30.12.1976, s. 9) (21) Nariadenie (EHS, Euratom, ESUO) č. 1376/77 (Ú. v. ES L 157, 28.6.1977, s. 1) (22) Nariadenie (EHS, Euratom, ESUO) č. 2687/77 (Ú. v. ES L 314, 8.12.1977, s. 1) (23) Nariadenie (EHS, Euratom, ESUO) č. 2859/77 (Ú. v. ES L 330, 23.12.1977, s. 1) (24) Nariadenie (Euratom, ESUO, EHS) č. 912/78 (Ú. v. ES L 119, 3.5.1978, s. 1) (25) Nariadenie (Euratom, ESUO, EHS) č. 914/78 (Ú. v. ES L 119, 3.5.1978, s. 8) (26) Nariadenie (Euratom, ESUO, EHS) č. 2711/78 (Ú. v. ES L 328, 23.11.1978, s. 1) (27) Nariadenie (Euratom, ESUO, EHS) č. 3084/78 (Ú. v. ES L 369, 29.12.1978, s. 1) (28) Nariadenie (Euratom, ESUO, EHS) č. 3085/78 (Ú. v. ES L 369, 29.12.1978, s. 6) (29) Nariadenie (ESUO, EHS, Euratom) č. 2955/79 (Ú. v. ES L 336, 29.12.1979, s. 1) (30) Nariadenie (EHS, Euratom, ESUO) č. 160/80 (Ú. v. ES L 20, 26.1.1980, s. 1) (31) Nariadenie (EHS, Euratom, ESUO) č. 161/80 (Ú. v. ES L 20, 26.1.1980, s. 5) (32) Nariadenie (Euratom, ESUO, EHS) č. 187/81 (Ú. v. ES L 21, 24.1.1981, s. 18) a Nariadenie (Euratom, ESUO, EHS) č. 397/81 (Ú. v. ES L 46, 19.2.1981, s. 1) (33) Nariadenie (Euratom, ESUO, EHS) č. 2780/81 (Ú. v. ES L 271, 26.9.1981, s. 1) (34) Nariadenie (Euratom, ESUO, EHS) č. 3821/81 (Ú. v. ES L 386, 31.12.1981, s. 1) (35) Nariadenie (ESUO, EHS, Euratom) č. 371/82 (Ú. v. ES L 47, 19.2.1982, s. 8) (36) Nariadenie (ESUO, EHS, Euratom) č. 372/82 (Ú. v. ES L 47, 19.2.1982, s. 13) (37) Nariadenie (ESUO, EHS, Euratom) č. 3139/82 (Ú. v. ES L 331, 26.11.1982, s. 1) (38) Nariadenie (EHS, Euratom, ESUO) č. 440/83 (Ú. v. ES L 53, 26.2.1983, s. 1) (39) Nariadenie (EHS, Euratom, ESUO) č. 1819/83 (Ú. v. ES L 180, 5.7.1983, s. 1) (40) Nariadenie (EHS, Euratom, ESUO) č. 2074/83 (Ú. v. ES L 203, 27.7.1983, s. 1) (41) Nariadenie (EHS, Euratom, ESUO) č. 3647/83 (Ú. v. ES L 361, 24.12.1983, s. 1) (42) Nariadenie (ESUO, EHS, Euratom) č. 419/85 (Ú. v. ES L 51, 21.2.1985, s. 1) (43) Nariadenie (ESUO, EHS, Euratom) č. 420/85 (Ú. v. ES L 51, 21.2.1985, s. 6) (44) Nariadenie (ESUO, EHS, Euratom) č. 1578/85 (Ú. v. ES L 154, 13.6.1985, s. 1) (45) Nariadenie (ESUO, EHS, Euratom) č. 1915/85 (Ú. v. ES L 180, 12.7.1985, s. 3) (46) Nariadenie (ESUO, EHS, Euratom) č. 2799/85 (Ú. v. ES L 265, 8.10.1985, s. 1) (47) Nariadenie (ESUO, EHS, Euratom) č. 3580/85 (Ú. v. ES L 343, 20.12.1985, s. 1) (48) Nariadenie (EHS, Euratom, ESUO) č. 3855/86 (Ú. v. ES L 359, 19.12.1986, s. 1) (49) Nariadenie (EHS, Euratom, ESUO) č. 3856/86 (Ú. v. ES L 359, 19.12.1986, s. 5) (50) Nariadenie (Euratom, ESUO, EHS) č. 793/87 (Ú. v. ES L 79, 21.3.1987, s. 1) (51) Nariadenie (Euratom, ESUO, EHS) č. 3019/87 (Ú. v. ES L 286, 9.10.1987, s. 3) (52) Nariadenie (Euratom, ESUO, EHS) č. 3212/87 (Ú. v. ES L 307, 29.10.1987, s. 1) (53) Nariadenie (Euratom, ESUO, EHS) č. 3784/87 (Ú. v. ES L 356, 18.12.1987, s. 1) (54) Nariadenie (ESUO, EHS, Euratom) č. 2338/88 (Ú. v. ES L 204, 29.7.1988, s. 1) (55) Nariadenie (ESUO, EHS, Euratom) č. 2339/88 (Ú. v. ES L 204, 29.7.1988, s. 5) (56) Nariadenie (ESUO, EHS, Euratom) č. 3982/88 (Ú. v. ES L 354, 22.12.1988, s. 1) (57) Nariadenie (EHS, Euratom, ESUO) č. 2187/89 (Ú. v. ES L 209, 21.7.1989, s. 1) (58) Nariadenie (EHS, Euratom, ESUO) č. 3728/89 (Ú. v. ES L 364, 14.12.1989, s. 1) (59) Nariadenie (Euratom, ESUO, EHS) č. 2258/90 (Ú. v. ES L 204, 2.8.1990, s. 1) (60) Nariadenie (Euratom, ESUO, EHS) č. 3736/90 (Ú. v. ES L 360, 22.12.1990, s. 1) (61) Nariadenie (EHS) č. 2232/91 (Ú. v. ES L 204, 22.7.1991, s. 1) (62) Nariadenie (ESUO, EHS, Euratom) č. 3830/91 (Ú. v. ES L 361, 31.12.1991, s. 1) (63) Nariadenie (ESUO, EHS, Euratom) č. 3831/91 (Ú. v. ES L 361, 31.12.1991, s. 7) (64) Nariadenie (ESUO, EHS, Euratom) č. 3832/91 (Ú. v. ES L 361, 31.12.1991, s. 9) (65) Nariadenie (ESUO, EHS, Euratom) č. 3833/91 (Ú. v. ES L 361, 31.12.1991, s. 10) (66) Nariadenie (ESUO, EHS, Euratom) č. 3834/91 (Ú. v. ES L 361, 31.12.1991, s. 13) (67) Nariadenie (EHS, Euratom, ESUO) č. 571/92 (Ú. v. ES L 62, 7.3.1992, s. 1) (68) Nariadenie (EHS, Euratom, ESUO) č. 3761/92 (Ú. v. ES L 383, 29.12.1992, s. 1) (69) Nariadenie (EHS, Euratom, ESUO) č. 3947/92 (Ú. v. ES L 404, 31.12.1992, s. 1) (70) Nariadenie (Euratom, ESUO, EHS) č. 3608/93 (Ú. v. ES L 328, 29.12.1993, s. 1) (71) Nariadenie (ESUO, ES, Euratom) č. 3161/94 (Ú. v. ES L 335, 23.12.1994, s. 1), zmenené a doplnené nariadením (ES, Euratom, ESUO) č. 1197/95 (Ú. v. ES L 119, 30.5.1995, s. 1) (72) Nariadenie (ESUO, ES, Euratom) č. 2963/95 (Ú. v. ES L 310, 22.12.1995, s. 1) (73) Nariadenie (Euratom, ESUO, ES) č. 1354/96 (Ú. v. ES L 175, 13.7.1996, s. 1) (74) Nariadenie (Euratom, ESUO, ES) č. 2485/96 (Ú. v. ES L 338, 28.12.1996, s. 1) (75) Nariadenie (ESUO, ES, Euratom) č. 2192/97 (Ú. v. ES L 301, 5.11.1997, s. 5) (76) Nariadenie (ESUO, ES, Euratom) č. 2591/97 (Ú. v. ES L 351, 23.12.1997, s. 1) (77) Nariadenie (ES, ESUO, Euratom) č. 781/98 (Ú. v. ES L 113, 15.4.1998, s. 4) (78) Nariadenie (ES, ESUO, Euratom) č. 2458/98 (Ú. v. ES L 307, 17.11.1998, s. 1) (79) Nariadenie (ES, ESUO, Euratom) č. 2594/98 (Ú. v. ES L 325, 3.12.1998, s. 1) (80) Nariadenie (ES, ESUO, Euratom) č. 2762/98 (Ú. v. ES L 346, 22.12.1998, s. 1) (81) Oznámenie Komisie ostatným orgánom, týkajúce sa prepočítavania čiastok stanovených v služobnom poriadku na eurá, č. 1999/C 60/09 (Ú. v. ES C 60, 3.2.1999, s. 11) (82) Nariadenie (ES, ESUO, Euratom) č. 620/1999 (Ú. v. ES L 78, 24.3.1999, s. 1) (83) Nariadenie (ES, ESUO, Euratom) č. 1238/1999 (Ú. v. ES L 150, 17.6.1999, s. 1) (84) Nariadenie (ES, ESUO, Euratom) č. 2700/1999 (Ú. v. ES L 327, 21.12.1999, s. 1). (85) Nariadenie (ES, ESUO, Euratom) č. 212/2000 (Ú. v. ES L 24, 29.1.2000, s. 1) (86) Nariadenie (ES, ESUO, Euratom) č. 628/2000 (Ú. v. ES L 76, 25.3.2000, s. 1) (87) Nariadenie (ES, ESUO, Euratom) č. 2804/2000 (Ú. v. ES L 326, 22.12.2000, s. 3) (88) Nariadenie (ES, ESUO, Euratom) č. 2805/2000 (Ú. v. ES L 326, 22.12.2000, s. 7) (89) Nariadenie (ES, ESUO, Euratom) č. 1986/2001 (Ú. v. ES L 271, 12.10.2001, s. 1) (90) Nariadenie (ES, ESUO, Euratom) č. 2581/2001 (Ú. v. ES L 345, 29.12.2001, s. 1) (91) Nariadenie (ES, ESUO, Euratom) č. 490/2002 (Ú. v. ES L 77, 20.3.2002, s. 1) (92) Nariadenie (ES, Euratom) č. 2265/2002 (Ú. v. ES L 347, 20.12.2002, s. 1) [4] [1] Tento súhrn bol vypracovaný oddelením Komisie pre služobný poriadok. Akékoľvek pripomienky k tejto publikácii možno zaslať na e-mailovú adresu: ADMIN-QUICK-WAY@cec.eu.int. [2] Tento Služobný poriadok a podmienky zamestnávania ostatných zamestnancov Európskych spoločenstiev nahradili Služobný poriadok a podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu, stanovené v nariadeniach Rady č. 31 (EHS) a č. 11 (ESAE) z 18.12.1961 (Ú. v. ES 45, 14.6.1962 – Mimoriadne vydanie 1959 – 1962, november 1972), a nahradili Služobný poriadok a podmienky zamestnávania ostatných zamestnancov Európskeho spoločenstva uhlia a ocele. [3] Úplné znenie právnych aktov nemá legislatívnu povahu, pokiaľ nebolo vypracované prijímajúcim orgánom. Keďže úplné znenie v tomto súhrne vypracovala Komisia, v prípade sporu treba odkazovať na nariadenie (-a) Rady, ako boli uverejnené v úradnom vestníku, a nie na toto úplné znenie.Napriek tomu bol tento súhrn vypracovaný s najväčšou možnou starostlivosťou a azda bude hodnotným zdrojom informácií a užitočnou pracovnou pomôckou. [4] Tento súhrn bol vypracovaný oddelením Komisie pre služobný poriadok. Akékoľvek pripomienky k tejto publikácii možno zaslať na e-mailovú adresu: ADMIN-QUICK-WAY@cec.eu.int. -------------------------------------------------- I Služobný poriadok úradníkov Európskych spoločenstiev Hlava I: Všeobecné ustanovenia. Hlava II: Práva a povinnosti úradníkov Hlava III: Profesijná kariéra úradníkov Kapitola 1: Prijatie do služobného pomeru. Kapitola 2: Administratívne postavenie Oddiel 1: Aktívny služobný pomer Oddiel 2: Dočasné preloženie Oddiel 3: Pracovné voľno z osobných dôvodov Oddiel 4: Zaradenie mimo činnej služby Oddiel 5: Pracovné voľno na vojenskú službu Kapitola 3: Správy, postup na vyšší stupeň a povýšenie Kapitola 4: Skončenie služobného pomeru Oddiel 1: Odstúpenie z funkcie Oddiel 2: Povinné odstúpenie z funkcie Oddiel 3: Prepustenie zo služobných dôvodov Oddiel 4: Prepustenie pre nespôsobilosť Oddiel 5: Odchod do dôchodku Oddiel 6: Čestná funkcia Hlava IV: Pracovné podmienky úradníkov Kapitola 1: Pracovný čas Kapitola 2: Dovolenka Kapitola 3: Sviatky Hlava V: Funkčné požitky a dávky sociálneho zabezpečenia úradníkov Kapitola 1: Odmena a výdavky Oddiel 1: Odmena Oddiel 2: Výdavky Kapitola 2: Dávky sociálneho zabezpečenia Kapitola 3: Dôchodky Kapitola 4: Náhrada neoprávnených platieb Kapitola 5: Prechod práv na spoločenstvá. Hlava VI: Disciplinárne opatrenia Hlava VII: Opravné prostriedky Hlava VIII: Osobitné ustanovenia o úradníkoch vo vedeckých alebo technických službách spoločenstiev Hlava VIIIA: Osobitné a mimoriadne ustanovenia o úradníkoch pôsobiacich v tretej krajine Hlava IX: Prechodné a záverečné ustanovenia Kapitola 1: Prechodné ustanovenia Kapitola 2: Záverečné ustanovenia Príloha I: Základné pracovné miesta a príslušné profesijné kategórie A.Základné pracovné miesta a príslušné profesijné kategórie v každej kategóriia v jazykovej službe, ustanovené v článku 5 ods. 4 služobného poriadku B.Základné pracovné miesta a príslušné profesijné kategórie úradníkovvo vedeckých a technických službách spoločenstiev, ustanovené v článku 92 služobného poriadku Príloha II: Zloženie a postup orgánov ustanovených v článku 9 služobného poriadku Oddiel 1: Výbor zamestnancov Oddiel 2: Spoločný výbor Oddiel 3: Disciplinárna komisia. Oddiel 4: Posudková komisia Oddiel 5: Výbor pre správy Príloha III: Výberové konania Príloha IV: Príspevok podľa článkov 41 a 50 služobného poriadku. Príloha IVa: Práca na polovičný úväzok. Príloha V: Dovolenka. Oddiel 1: Riadna dovolenka. Oddiel 2: Mimoriadna dovolenka Oddiel 3: Čas na cestu Príloha VI: Náhradné voľno a odmena za nadčasy. Príloha VII: Odmena a náhrada výdavkov. Oddiel 1: Rodinné prídavky. Oddiel 2: Príspevok na expatriáciu. Oddiel 2a: Pevný príspevok Oddiel 2b: Príplatok za vyučovanie Oddiel 3: Náhrada výdavkov A.Príspevok na usídlenie B.Príspevok na presídlenie C.Cestovné výdavky D.Výdavky na sťahovanie E.Diéty F.Výdavky na služobnú cestu G.Paušálna náhrada výdavkov Oddiel 4: Platba funkčných požitkov a dávok. Príloha VIII: Systém dôchodkového zabezpečenia Kapitola 1: Všeobecné ustanovenia Kapitola 2: Starobný dôchodok a odchodné Oddiel 1: Starobný dôchodok Oddiel 2: Odchodné. Kapitola 3: Invalidný dôchodok Kapitola 4: Pozostalostný dôchodok Kapitola 5: Dočasné dôchodky Kapitola 6: Zvýšenia dôchodkov s ohľadom na nezaopatrené deti. Kapitola 7: Oddiel 1: Financovanie systému dôchodkového zabezpečenia Oddiel 2: Výpočet dôchodku Oddiel 3: Platba dávok Kapitola 8: Prechodné ustanovenia Príloha IX: Disciplinárne konanie Príloha X: Osobitné a mimoriadne ustanovenia vzťahujúce sa na úradníkov pôsobiacich v tretej krajine Kapitola 1: Všeobecné ustanovenia Kapitola 2: Povinnosti. Kapitola 3: Pracovné podmienky Kapitola 4: Funkčné požitky a dávky sociálneho zabezpečenia Oddiel 1: Funkčné požitky a rodinné prídavky Oddiel 2: Predpisy týkajúce sa náhrady výdavkov Oddiel 3: Dávky sociálneho zabezpečenia Kapitola 5: Disciplína Kapitola 6: Prechodné ustanovenia Príloha XI: Predpisy na uplatňovanie článkov 64 a 65 služobného poriadku Kapitola 1: Ročná revízia odmeny Oddiel 1: Faktory určujúce ročné úpravy Oddiel 2: Postupy pri ročnej úprave odmien Kapitola 2: Priebežné úpravy odmien Kapitola 3: Krajiny s vysokou mierou inflácie Kapitola 4: Stanovovanie opravných koeficientov Kapitola 5: Výnimky Kapitola 6: Úloha Štatistického úradu Európskych spoločenstiev avzťahy s národnými štatistickými úradmi členských štátov Kapitola 7: Záverečné ustanovenie a revízna doložka Hlava I: Všeobecné ustanovenia Článok 1 (21) (73) Na účely tohto služobného poriadku "úradník spoločenstiev" je každá osoba, ktorá bola vymenovaná podľa služobného poriadku na stále pracovné miesto z pracovníkov jedného z orgánov spoločenstiev listinou vydanou menovacím orgánom tohto orgánu. Ak nie je stanovené inak, Hospodársky a sociálny výbor, Výbor regiónov a ombudsman Európskej únie sa na účely tohto služobného poriadku považujú za orgány spoločenstiev. Článok 1a (77) 1. Úradníci majú pri uplatňovaní tohto služobného poriadku právo na rovnaké zaobchádzanie bez priamej alebo nepriamej diskriminácie na základe rasy, politického, filozofického alebo náboženského presvedčenia, pohlavia alebo sexuálnej orientácie, bez toho, aby boli dotknuté príslušné ustanovenia, vyžadujúce špecifický rodinný stav. 2. S cieľom zabezpečiť v praxi úplnú rovnosť medzi mužmi a ženami v pracovnom živote, zásada rovnakého zaobchádzania nebráni orgánom Európskych spoločenstiev, aby ponechali v účinnosti alebo prijali opatrenia ustanovujúce osobitné výhody, aby uľahčili nedostatočne zastúpenému pohlaviu vykonávanie pracovnej činnosti alebo aby zabránili, alebo poskytovali kompenzáciu za znevýhodnenie v povolaní. 3. Orgány určia na základe dohody, po porade s Výborom pre služobný poriadok, opatrenia a činnosti na podporu rovnakých príležitostí pre mužov a ženy v oblastiach, na ktoré sa vzťahuje tento služobný poriadok, a prijmú potrebné ustanovenia, najmä s cieľom napraviť faktickú nerovnosť, ktorá obmedzuje príležitosti pre ženy v týchto oblastiach. Článok 2 (69) (73) Každý orgán určí, kto v ňom bude vykonávať právomoci zverené týmto služobným poriadkom menovaciemu orgánu. V prípade úradníkov Hospodárskeho a sociálneho výboru, Výboru regiónov a sekretariátu ombudsmana Európskej únie rokovacie poriadky týchto výborov a ombudsmana určia, kto bude vykonávať právomoci zverené týmto služobným poriadkom menovaciemu orgánu. Dva alebo viacero orgánov však môže poveriť jeden z nich alebo medziinštitucionálny orgán vykonávaním právomocí zverených menovaciemu orgánu v súvislosti s prijímaním do zamestnania, systémom sociálneho zabezpečenia a so systémom dôchodkového zabezpečenia. Článok 3 Menovacia listina obsahuje dátum, odkedy menovanie nadobúda účinky; tento dátum nesmie predchádzať deň, keď sa úradník ujme plnenia svojich povinností. Článok 4 Menovanie alebo povýšenie sa môže vykonať jedine s cieľom obsadenia voľného miesta v súlade s ustanoveniami tohto služobného poriadku. Voľné miesta v orgáne sa oznámia úradníkom tohto orgánu, len čo menovací orgán rozhodne, že sa toto voľné miesto má obsadiť. Ak sa voľné miesto nemôže obsadiť preložením, povýšením alebo výberovým konaním v rámci orgánu, oznámi sa to pracovníkom všetkých troch Európskych spoločenstiev. Článok 5 (8) 1. Pracovné miesta, na ktoré sa vzťahuje tento služobný poriadok, sa rozdelia podľa charakteru a významu povinností, s ktorými sú spojené, do štyroch kategórií A, B, C a D v zostupnom poradí významu. Kategória A sa skladá z ôsmich tried, rozdelených na profesijné kategórie, z ktorých každá spravidla obsahuje dve triedy pre pracovníkov plniacich administratívne a poradenské úlohy, ktoré si vyžadujú vysokoškolské vzdelanie alebo rovnocennú odbornú prax. Kategória B sa skladá z piatich tried, rozdelených na profesijné kategórie, z ktorých každá spravidla obsahuje dve triedy pre pracovníkov zaoberajúcich sa výkonnými činnosťami, ktoré si vyžadujú vyššie stredné vzdelanie alebo rovnocennú odbornú prax. Kategória C sa skladá z piatich tried, rozdelených na profesijné kategórie, z ktorých každá spravidla obsahuje dve triedy pre pracovníkov vykonávajúcich administratívne úlohy, ktoré si vyžadujú stredné vzdelanie alebo rovnocennú odbornú prax. Kategória D sa skladá zo štyroch tried, rozdelených na profesijné kategórie, z ktorých každá spravidla obsahuje dve triedy pre pracovníkov vykonávajúcich manuálne činnosti alebo údržbu, ktoré si vyžadujú základné vzdelanie, v prípade potreby doplnené technickou prípravou. Odchylne od predchádzajúcich ustanovení pracovné miesta patriace do rovnakej špecializovanej odbornej oblasti môžu byť v súlade s postupom pre revíziu tohto služobného poriadku rozdelené na služby zahŕňajúce niekoľko tried zložených z jednej alebo viacerých kategórií, uvedených vyššie. 2. Pracovné miesta prekladateľov a tlmočníkov sú zahrnuté do jazykovej služby, označenej písmenami LA, ktorá obsahuje šesť tried zodpovedajúcich triedam 3. až 8. kategórie A a rozdelených na profesijné kategórie, z ktorých každá spravidla obsahuje dve triedy. 3. Na všetkých úradníkov patriacich do rovnakej kategórie alebo rovnakej služby sa vzťahujú rovnaké podmienky prijatia do zamestnania a služobného postupu. 4. Tabuľka znázorňujúca základné pracovné miesta a príslušné profesijné kategórie je uvedená v prílohe I. Na základe tejto tabuľky každý orgán po porade s Výborom pre služobný poriadok, uvedeným v článku 10, vymedzí povinnosti a právomoci spojené s každým základným pracovným miestom. Článok 6 Zoznam pracovných miest, priložený ku kapitole rozpočtu, týkajúcej sa každého orgánu, uvedie pre každú kategóriu a každú službu počet pracovných miest v každej triede pre každú profesijnú kategóriu. Článok 7 (8) 1. Menovací orgán, konajúci výlučne v záujme služby a bez ohľadu na štátnu príslušnosť, pridelí každého úradníka vymenovaním alebo preložením na pracovné miesto v jeho kategórii alebo službe, ktoré zodpovedá jeho triede. Úradník môže požiadať o preloženie v rámci svojho orgánu. 2. Úradníka možno požiadať, aby dočasne obsadil pracovné miesto v profesijnej kategórii v rámci svojej kategórie alebo služby, ktoré je vyššie ako jeho základná profesijná kategória. Od začiatku štvrtého mesiaca tohto dočasného zaradenia bude dostávať príplatok zodpovedajúci rozdielu medzi odmenou, na ktorú má nárok v rámci svojej základnej triedy a svojho stupňa, a odmenou, ktorú by dostal na stupni, v ktorom by bol zaradený v rámci východiskovej triedy, keby bol vymenovaný do profesijnej kategórie svojho dočasného zaradenia. Trvanie dočasného zaradenia nepresiahne jeden rok, s výnimkou prípadu, keď toto zaradenie má priamo alebo nepriamo nahradiť úradníka, ktorý bol dočasne preložený na iné pracovné miesto v záujme služby, povolaný s cieľom výkonu vojenskej služby alebo neprítomný z dôvodu predĺženého pracovného voľna zo zdravotných dôvodov. Článok 8 Úradník dočasne preložený do iného orgánu Európskych spoločenstiev môže po uplynutí šiestich mesiacov požiadať o preloženie do tohto orgánu. Ak s preložením súhlasí pôvodný orgán úradníka aj orgán, ku ktorému bol dočasne preložený, bude sa to brať tak, že úradník počas celého obdobia svojho pôsobenia v spoločenstve pracoval v tomto druhom orgáne. Z dôvodu tohto preloženia nedostane žiadnu z finančných dávok, na ktoré má úradník nárok podľa tohto služobného poriadku po ukončení služby v jednom z orgánov spoločenstiev. Ak rozhodnutie schvaľujúce žiadosť zahŕňa zaradenie do vyššej triedy, než v ktorej bol úradník zaradený v pôvodnom orgáne, považuje sa to za povýšenie; takéto rozhodnutie možno prijať len v súlade s článkom 45. Článok 9 (69) 1. Vytvoria sa nasledujúce útvary: a) v rámci každého orgánu: - výbor zamestnancov, ktorý môže byť organizovaný v sekciách pre rôzne pracoviská, - jeden alebo niekoľko spoločných výborov, v závislosti od počtu úradníkov v miestach výkonu práce, - jedna alebo viacero disciplinárnych komisií, v závislosti od počtu úradníkov v miestach výkonu práce, - výbor pre správy, ak je potrebný; b) pre spoločenstvá: - posudkové komisie, ktoré budú plniť úlohy, ktoré im prideľuje služobný poriadok. 1a. Na uplatňovanie niektorých ustanovení tohto služobného poriadku môže byť vytvorený jeden spoločný výbor pre dva alebo viacero orgánov. 2. Zloženie a postup útvarov určí každý orgán v súlade s ustanoveniami prílohy II. Členovia týchto útvarov budú uvedení v Mesačnom služobnom vestníku spoločenstiev. 3. Výbor zamestnancov zastupuje záujmy zamestnancov voči ich orgánu a zabezpečuje stály kontakt medzi orgánom a zamestnancami. Prispieva k plynulému fungovaniu služby poskytnutím priestoru na vyjadrenie stanoviska zamestnancov. Informuje príslušné útvary orgánu o všetkých problémoch so všeobecnými dôsledkami, týkajúcich sa výkladu a uplatňovania tohto služobného poriadku. Môže poskytovať konzultácie o všetkých problémoch tohto druhu. Výbor predkladá príslušným útvarom orgánu návrhy týkajúce sa organizácie a prevádzkovania služby a návrhy na zlepšenie pracovných podmienok alebo celkových životných podmienok zamestnancov. Výbor sa zúčastňuje na riadení a kontrole útvarov sociálnej starostlivosti, zriadených orgánom v záujme jeho zamestnancov. So súhlasom orgánu môže vytvárať takéto služby sociálnej starostlivosti. 4. Okrem úloh, ktoré pre neho vyplývajú z tohto služobného poriadku, spoločný výbor alebo výbory môžu poskytovať konzultácie menovaciemu orgánu alebo výboru zamestnancov o otázkach všeobecného charakteru, ktorých predloženie považuje ktorýkoľvek z týchto útvarov za vhodné. 5. Stanovisko výboru pre správy sa bude požadovať v súvislosti s: a) činnosťou nasledujúcou po uplynutí skúšobnej služby; b) prepustením úradníkov z dôvodu nespôsobilosti a c) výberom zamestnancov, ktorí budú postihnutí znížením počtu pracovných miest. Výbor zabezpečí, aby sa pravidelné správy o zamestnancoch pripravovali jednotným spôsobom v rámci každého orgánu. Článok 10 Zriadi sa Výbor pre služobný poriadok, zložený zo zástupcov orgánov spoločenstiev a z rovnakého počtu zástupcov ich výborov zamestnancov. O postupe vymenovania členov Výboru pre služobný poriadok rozhodnú orgány spoločnou dohodou. Okrem úloh, ktoré mu prideľuje tento služobný poriadok, výbor môže formulovať návrhy na revíziu služobného poriadku. Komisia prekonzultuje s výborom všetky návrhy na revíziu služobného poriadku; výbor oznámi svoje stanovisko v lehote stanovenej Komisiou. Výbor zasadá na žiadosť svojho predsedu, orgánu alebo výboru zamestnancov orgánu. Zápisnice z rokovaní výboru sa poskytnú príslušným útvarom. Článok 10a (8) Orgán určí lehoty, v ktorých výbor zamestnancov, spoločný výbor alebo Výbor pre služobný poriadok musia predložiť požadované stanoviská; tieto lehoty nesmú byť kratšie ako 15 pracovných dní. Ak stanovisko nebude predložené v predpísanej lehote, orgán prijme vlastné rozhodnutie. Hlava II: Práva a povinnosti úradníkov Článok 11 Úradník vykonáva svoje povinnosti a správa sa výlučne v súlade so záujmami spoločenstiev; nevyžaduje ani neprijíma pokyny od vlády, orgánu, organizácie alebo osôb mimo svojho orgánu. Úradník bez povolenia menovacieho orgánu neprijme od žiadnej vlády ani od žiadneho iného zdroja mimo orgánu, ku ktorému patrí, žiadnu poctu, vyznamenanie, láskavosť, dar ani platbu akéhokoľvek druhu, pokiaľ ich nezíska za služby poskytnuté pred jeho vymenovaním alebo počas mimoriadnej dovolenky na vojenskú alebo inú štátnu službu vo vzťahu k takejto službe. Článok 12 Úradník sa zdrží konania, a najmä verejného vyjadrenia názoru, ktoré by mohlo ovplyvniť jeho postavenie. V podnikoch, ktoré podliehajú kontrole orgánu, ktorého je úradníkom, alebo sú v inom vzťahu s týmto orgánom, nesmie držať ani nadobudnúť priamo ani nepriamo podiel, ktorý by svojou povahou alebo veľkosťou mohol ohroziť jeho nezávislosť pri plnení jeho povinností. Úradník, ktorý sa chce zapojiť do externej činnosti, zárobkovej alebo nezárobkovej, alebo vykonať akúkoľvek prácu mimo spoločenstiev, musí získať povolenie od menovacieho orgánu. Povolenie sa zamietne, ak činnosť alebo práca môžu svojím charakterom ohroziť nezávislosť úradníka alebo byť vykonané na úkor práce spoločenstiev. Článok 13 Ak je manželka úradníka zárobkovo činná, úradník o tom informuje menovací orgán svojho orgánu. Ak sa ukáže, že charakter tejto činnosti je nezlučiteľný s pracovnou činnosťou úradníka, a ak sa úradník nemôže zaviazať, že bude ukončená v stanovenej lehote, menovací orgán po porade so spoločným výborom rozhodne, či úradník zostane na svojom pracovnom mieste, bude preložený na iné miesto, alebo bude vyzvaný, aby odstúpil z funkcie. Článok 14 Každý úradník, ktorého pri plnení jeho povinností požiadajú, aby rozhodol o záležitosti, na ktorej riešení alebo výsledku má osobný záujem, ktorý by mohol ohroziť jeho nezávislosť, o tom informuje menovací orgán. Článok 15 Úradník, ktorý sa uchádza o volenú verejnú funkciu, požiada o pracovné voľno z osobných dôvodov na dobu nepresahujúcu tri mesiace. Menovací orgán posúdi prípad každého úradníka zvoleného do takejto funkcie. Menovací orgán podľa významu funkcie a povinností, ktoré prináša funkcionárovi, rozhodne, či by mal úradník zostať v aktívnom služobnom pomere, alebo požiadať o pracovné voľno z osobných dôvodov. V druhom prípade dĺžka pracovného voľna zodpovedá obdobiu, na ktoré bol úradník zvolený. Článok 16 Úradník je aj po odchode zo služby viazaný povinnosťou správať sa čestne a rozvážne, pokiaľ ide o prijatie niektorých funkcií alebo výhod. Každý orgán po porade so spoločným výborom určí, ktoré pracovné miesta bránia úradníkom, ktorí na nich pôsobili, vo výkone akejkoľvek zárobkovej alebo nezárobkovej činnosti počas obdobia troch rokov po ich odchode zo služby, s výnimkou činností, ktoré sú v súlade s nasledujúcimi ustanoveniami. Počas týchto troch rokov každý úradník, ktorý pôsobil na takomto pracovnom mieste, musí bezodkladne informovať orgány, ku ktorým patril počas troch rokov pred svojím odchodom zo služby, o povinnostiach alebo úlohách, ktorých vykonaním môže byť poverený. Orgán po porade so spoločným výborom oznámi dotknutej osobe do 15 dní od prijatia uvedenej informácie, či mu zakazuje prevziať tieto povinnosti alebo úlohy. Článok 17 Úradník zaobchádza nanajvýš rozvážne so všetkými skutočnosťami a informáciami, o ktorých sa dozvie počas plnenia svojich povinností alebo v súvislosti s ním; žiadnym spôsobom neposkytne neoprávnenej osobe dokument alebo informáciu, ktorá ešte nebola uverejnená. Touto povinnosťou zostane viazaný aj po odchode zo služby. Úradník, sám alebo spolu s inými osobami, neuverejní ani neumožní uverejnenie záležitosti súvisiacej s prácou spoločenstiev bez povolenia menovacieho orgánu. Povolenie sa zamietne, len ak by navrhované uverejnenie mohlo poškodiť záujmy spoločenstiev. Článok 18 Všetky práva na písomnosti alebo inú prácu vykonanú ktorýmkoľvek úradníkom pri plnení jeho povinností sú majetkom spoločenstva, ktorého činností sa tieto písomnosti alebo táto práca týkajú. Článok 19 Úradník bez povolenia menovacieho orgánu neposkytne zo žiadneho dôvodu v žiadnom súdnom konaní informáciu, o ktorej má vedomosť z dôvodu plnenia svojich povinností. Povolenie sa zamietne, len ak to vyžadujú záujmy spoločenstiev, a toto zamietnutie by nemalo mať za následok trestnoprávne dôsledky pre dotknutého úradníka. Úradník zostane viazaný touto povinnosťou aj po odchode zo služby. Ustanovenia predchádzajúceho odseku sa nevzťahujú na úradníka alebo bývalého úradníka, vypovedajúceho pred Súdnym dvorom Európskych spoločenstiev alebo pred disciplinárnou komisiou orgánu o záležitosti týkajúcej sa zamestnanca alebo bývalého zamestnanca jedného z troch Európskych spoločenstiev. Článok 20 Úradník má bydlisko buď v mieste výkonu práce, alebo v takej vzdialenosti od neho, ktorá je zlučiteľná s riadnym plnením jeho povinností. Článok 21 (24) Úradník bez ohľadu na svoje služobné postavenie pomáha a radí svojim nadriadeným; je zodpovedný za plnenie úloh, ktoré mu boli pridelené. Úradník zodpovedný za akúkoľvek časť služby je zodpovedný svojim nadriadeným vo vzťahu k právomociam, ktoré mu boli udelené, a za vykonanie pokynov, ktoré vydal. Zodpovednosť jeho podriadených ho v žiadnom prípade nezbavuje jeho vlastnej zodpovednosti. Úradník, ktorý prijme pokyny, ktoré považuje za neštandardné alebo ktoré by podľa neho mohli viesť k vážnym ťažkostiam, o tom informuje svojho priameho nadriadeného, v prípade potreby písomne. Ak potom úradník dostane písomné potvrdenie pokynov od svojho nadriadeného, vykoná ich, ak neznamenajú porušenie trestného práva alebo príslušných bezpečnostných noriem. Článok 22 Úradníka možno požiadať, aby vcelku alebo sčasti nahradil škodu, ktorá vznikla spoločenstvám v dôsledku závažného previnenia z jeho strany počas plnenia jeho povinností alebo v súvislosti s ním. Menovací orgán vydá odôvodnené rozhodnutie v súlade s postupom stanoveným na riešenie disciplinárnych záležitostí. Súdny dvor Európskych spoločenstiev má neobmedzenú právomoc v sporoch vyplývajúcich z tohto ustanovenia. Článok 23 (24) Výsady a imunity úradníkov sa udeľujú iba v záujme spoločenstiev. Pokiaľ Protokol o výsadách a imunitách neustanovuje inak, úradníci nie sú oslobodení od plnenia svojich súkromných povinností ani od dodržiavania platných zákonov a policajných predpisov. Ak sú výsady alebo imunity sporné, dotknutý úradník o tom okamžite informuje menovací orgán. Preukazy ustanovené v Protokole o výsadách a imunitách sa vydajú úradníkom v triedach A 1 až A 4 a v rovnocenných triedach. Ak to vyžadujú záujmy služby, tieto preukazy možno vydať na základe osobitného rozhodnutia menovacieho orgánu úradníkom v iných triedach, ktorých miesto výkonu práce sa nachádza mimo územia členských štátov. Článok 24 (8) Spoločenstvá pomôžu každému úradníkovi, najmä v konaní proti osobe, ktorá sa dopúšťa vyhrážania, urážania alebo ohovárania, alebo pri útoku na osobu alebo majetok, ktorému je vystavený on alebo jeho rodinný príslušník z dôvodu svojho postavenia alebo svojich povinností. Spoločne a nerozdielne nahradia úradníkovi škodu, ktorú utrpel v týchto prípadoch, ak úradník túto škodu nespôsobil úmyselne alebo hrubou nedbanlivosťou a ak sa mu nepodarilo získať náhradu škody od osoby, ktorá ju spôsobila. Spoločenstvo uľahčí takéto ďalšie vzdelávanie úradníkov, ktoré je zlučiteľné s riadnym fungovaním služby a v súlade s jeho vlastnými záujmami. Toto vzdelávanie sa vezme do úvahy na účely ich povýšenia. Článok 24a (8) Úradníci sú oprávnení vykonávať právo združovania; môžu byť najmä členmi odborov alebo združení európskych úradníkov. Článok 25 (8) Úradníci môžu predkladať žiadosti menovaciemu orgánu svojho orgánu. Každé rozhodnutie týkajúce sa konkrétneho jednotlivca, prijaté v súlade s týmto služobným poriadkom, sa bezodkladne písomne oznámi dotknutému úradníkovi. Každé rozhodnutie negatívne ovplyvňujúce úradníka musí uvádzať dôvody, na ktorých je založené. Špecifické rozhodnutia, týkajúce sa vymenovania, prijatia do trvalého služobného pomeru, povýšenia, preloženia, určenia administratívneho postavenia a ukončenia služby úradníka, budú bezodkladne sprístupnené v priestoroch orgánu, ku ktorému úradník patrí, a uverejnené v Mesačnom služobnom vestníku spoločenstiev. Článok 26 Osobný spis úradníka obsahuje: a) všetky dokumenty týkajúce sa jeho administratívneho postavenia a všetky správy týkajúce sa jeho spôsobilosti, výkonnosti a správania; b) všetky vyjadrenia úradníka k týmto dokumentom. Dokumenty sú zaevidované, očíslované a archivované v poradí, v akom prišli; dokumenty uvedené v písmene a) nesmie použiť alebo citovať orgán proti úradníkovi, ak s nimi nebol oboznámený pred ich vložením do spisu. Oboznámenie úradníka s každým dokumentom bude doložené jeho podpisom na tomto dokumente alebo ak ho nepodpísal, vykonané doporučeným listom. Osobný spis úradníka nesmie obsahovať zmienku o jeho politických, filozofických alebo náboženských názoroch. Každý úradník má len jeden osobný spis. Úradník má právo oboznámiť sa so všetkými dokumentmi vo svojom spise aj po odchode zo služby. Osobný spis je dôverný a dostupný na nahliadnutie len v priestoroch administratívy. Avšak v prípade podania žaloby na úradníka na Súdnom dvore Európskych spoločenstiev sa postúpi Súdnemu dvoru. Hlava III: Profesijná kariéra úradníkov Kapitola 1: Prijatie do služobného pomeru Článok 27 (77) Cieľom prijatia nových úradníkov je zabezpečiť pre orgán služby úradníkov s najvyššou úrovňou spôsobilosti, výkonnosti a bezúhonnosti, prijatých na čo najširšom geografickom základe spomedzi štátnych príslušníkov členských štátov spoločenstiev. Úradníci sa vyberajú bez rozdielu rasy, politického, filozofického alebo náboženského presvedčenia, pohlavia alebo sexuálnej orientácie a bez ohľadu na ich manželský stav alebo rodinný stav. Žiadne pracovné miesta sa nevyhradia pre štátnych príslušníkov určitého členského štátu. Článok 28 Úradník môže byť vymenovaný len pod podmienkou, že: a) je štátnym príslušníkom jedného z členských štátov spoločenstiev, ak menovací orgán nepovolil výnimku, a má všetky práva náležiace občanovi; b) splnil všetky povinnosti, ktoré mu ukladá právo, týkajúce sa vojenskej služby; c) poskytne záruky o tom, že spĺňa morálne požiadavky potrebné na výkon funkcie; d) s výhradou článku 29 ods. 2 prešiel výberovým konaním na základe kvalifikácií alebo skúšok, alebo kvalifikácií aj skúšok ustanovených v prílohe III; e) je fyzicky schopný plniť svoje povinnosti a f) predloží doklad o dôkladnej znalosti jedného z jazykov spoločenstiev a o uspokojivej znalosti ďalšieho jazyka spoločenstiev v rozsahu potrebnom na plnenie jeho povinností. Článok 29 1. Pred obsadením voľného miesta v orgáne menovací orgán najprv zváži: a) či dané miesto môže byť obsadené povýšením alebo preložením úradníka v rámci orgánov; b) či je potrebné vypísať výberové konania v rámci orgánu; c) aké žiadosti o preloženie podali úradníci iných orgánov troch Európskych spoločenstiev. a potom vykoná postup pre výberové konania na základe kvalifikácií alebo skúšok, alebo kvalifikácií aj skúšok. Postup výberového konania stanovuje príloha III. Postup môže byť vykonaný aj s cieľom vytvorenia rezervy pre budúce prijímanie do zamestnania. 2. Menovací orgán môže použiť iný postup ako postup výberového konania pri prijímaní nových úradníkov triedy A 1 alebo A 2 a v mimoriadnych prípadoch aj pri prijímaní nových úradníkov na miesta, ktoré vyžadujú špeciálnu kvalifikáciu. Článok 30 Menovací orgán vymenuje výberovú komisiu pre každé výberové konanie. Táto komisia vypracuje zoznam vhodných uchádzačov. Menovací orgán rozhodne, ktorí z týchto uchádzačov budú vymenovaní na voľné miesta. Článok 31 1. Takto vybraní uchádzači budú vymenovaní takto: - úradníci v kategórii A alebo v jazykovej službe: do východiskovej triedy svojej kategórie alebo služby, - úradníci v ostatných kategóriách: do východiskovej triedy pre pracovné miesto, na ktoré boli prijatí. 2. Menovací orgán môže urobiť výnimky z predchádzajúcich ustanovení v rámci nasledujúcich limitov: a) pre triedy A 1, A 2, A 3 a LA 3: - max. polovica úradníkov vymenovaných na uvoľnené miesta, - max. dve tretiny úradníkov vymenovaných na novovytvorené miesta; b) pre ostatné triedy: - max. tretina úradníkov vymenovaných na uvoľnené miesta, - max. polovica úradníkov vymenovaných na novovytvorené miesta. S výnimkou triedy LA3 sa bude toto ustanovenie uplatňovať prostredníctvom skupín šiestich pracovných miest, ktoré majú byť obsadené v každej triede na účely tohto ustanovenia. Článok 32 (8) (69) Úradník sa zaradí do prvého stupňa svojej triedy. Menovací orgán však môže, berúc do úvahy vzdelanie a osobitnú prax pre pracovné miesto dotknutej osoby, započítať ďalší čas odbornej praxe pri zaradení do stupňa v jeho triede; tento čas nepresiahne 72 mesiacov v triedach A 1 až A 4, LA 3 a LA 4 a 48 mesiacov v ostatných triedach. Dočasní zamestnanci, zaradení do tried v súlade s klasifikačnými kritériami prijatými orgánom, si zachovajú započítanú prax v rámci daného stupňa, dosiahnutú v tejto funkcii, ak budú vymenovaní za úradníkov v rovnakej triede bezprostredne po skončení obdobia ich dočasnej služby. Článok 33 (24) Úspešný uchádzač sa pred vymenovaním podrobí vyšetreniu, ktoré vykoná jeden z lekárov orgánu, aby sa tento orgán presvedčil, že spĺňa požiadavky článku 28 písm. e). Ak výsledkom vyšetrenia stanoveného v prvom odseku bude negatívne lekárske stanovisko, uchádzač môže do 20 dní odo dňa oznámenia tohto stanoviska orgánom požiadať, aby jeho prípad bol predložený na vyjadrenie lekárskemu konzíliu, zloženému z troch lekárov, ktorých menovací orgán vyberie spomedzi lekárov orgánu. Lekára zodpovedného za počiatočné negatívne stanovisko vypočuje lekárske konzílium. Uchádzač môže predložiť lekárskemu konzíliu stanovisko lekára podľa svojho výberu. Ak lekárske konzílium potvrdí závery vyšetrenia uvedeného v prvom odseku, uchádzač zaplatí 50 % z poplatkov a vedľajšie výdavky. Článok 34 (8) (24) (69) 1. Úradníci, okrem úradníkov v triedach A 1 a A 2, musia pred prijatím do trvalého služobného pomeru odpracovať skúšobnú dobu. Táto doba je deväť mesiacov pre úradníkov kategórie A, v jazykovej službe a v kategórii B a šesť mesiacov pre ostatných úradníkov. Ak počas skúšobnej doby nemôže úradník v dôsledku choroby, materskej dovolenky podľa článku 58 alebo úrazu plniť svoje povinnosti nepretržite aspoň počas jedného mesiaca, menovací orgán môže predĺžiť jeho skúšobnú dobu o zodpovedajúce obdobie. 2. Správa o úradníkovi v skúšobnej dobe môže byť vypracovaná kedykoľvek počas skúšobnej doby, ak je jeho práca zjavne neuspokojivá. Táto správa sa poskytne dotknutej osobe, ktorá má právo predložiť svoje pripomienky písomne do ôsmich dní. Priamy nadriadený úradníka v skúšobnej dobe predloží bez zbytočného odkladu správu a pripomienky menovaciemu orgánu, ktorý do troch týždňov získa stanovisko spoločného výboru pre správy k potrebným opatreniam. Menovací orgán môže rozhodnúť o prepustení úradníka v skúšobnej dobe pred skončením skúšobnej doby s jednomesačnou výpovednou lehotou; obdobie služby však nesmie presiahnuť normálnu skúšobnú dobu. Menovací orgán však môže v mimoriadnych prípadoch povoliť pokračovanie skúšobnej doby a prideliť úradníka do iného oddelenia. V tomto prípade nové pridelenie musí trvať aspoň šesť mesiacov; vzťahujú sa na neho limity uvedené v odseku 4. 3. Najneskôr mesiac pred skončením skúšobnej doby sa vypracuje správa o spôsobilosti úradníka v skúšobnej dobe plniť povinnosti spojené s jeho pracovným miestom, ako aj o jeho výkonnosti a správaní v službe. Táto správa sa poskytne úradníkovi v skúšobnej dobe a úradník má právo predložiť svoje pripomienky písomne do ôsmich dní. Ak sa odporučí prepustenie alebo v mimoriadnych prípadoch predĺženie skúšobnej doby, priamy nadriadený úradníka v skúšobnej dobe bezodkladne predloží správu a pripomienky menovaciemu orgánu, ktorý do troch týždňov prekonzultuje so spoločným výborom pre správy potrebné opatrenia. Úradník v skúšobnej dobe, ktorého práca nesplnila požiadavky na jeho prijatie do trvalého služobného pomeru na príslušnom mieste, sa prepustí. Menovací orgán však môže v mimoriadnych prípadoch predĺžiť skúšobnú dobu najviac o šesť mesiacov a podľa možnosti prideliť úradníka v skúšobnej lehote do iného oddelenia. 4. Celková dĺžka skúšobnej doby v žiadnom prípade nepresiahne 15 mesiacov. 5. Ak prepustený úradník v skúšobnej dobe nie je schopný okamžite pokračovať v pracovnej činnosti inde, dostane kompenzáciu vo výške trojmesačného základného platu, ak odpracoval viac ako jeden rok služby, a jednomesačného základného platu, ak odpracoval menej ako šesť mesiacov služby. 6. Odseky 2, 3, 4 a 5 sa nepoužijú na úradníkov, ktorí odstúpia z funkcie pred uplynutím ich skúšobnej doby. Kapitola 2: Administratívne postavenie Článok 35 Úradníkom sa prideľuje jedno z nasledujúcich administratívnych postavení: a) aktívny služobný pomer; b) dočasné preloženie; c) pracovné voľno z osobných dôvodov; d) postavenie mimo činnej služby; e) pracovné voľno na vojenskú službu. Oddiel 1: Aktívny služobný pomer Článok 36 Úradník v aktívnom služobnom pomere je úradník, ktorý plní povinnosti spojené s pracovným miestom, na ktoré bol vymenovaný alebo dočasne pridelený za podmienok obsiahnutých v hlave IV. Oddiel 2: Dočasné preloženie Článok 37 (8) (40) (69) Dočasne preložený úradník je úradník v trvalom služobnom pomere, ktorý na základe rozhodnutia menovacieho orgánu: a) dostal v záujme služby príkaz: - aby dočasne pôsobil na pracovnom mieste mimo svojho orgánu alebo - aby dočasne pomáhal osobe, ktorá zastáva funkciu ustanovenú v zmluvách o založení spoločenstiev alebo v Zmluve o vytvorení jednotnej Rady a jednotnej Komisie spoločenstiev, alebo volenému predsedovi jedného z orgánov alebo inštitúcií spoločenstiev, alebo volenému predsedovi jedného z politických zoskupení v Európskom parlamente, - aby dočasne pôsobil na pracovnom mieste, ktoré je uvedené v zozname miest financovaných z rozpočtových dotácií na výskum a investície a ktoré rozpočtové orgány klasifikovali ako dočasné. b) na vlastnú žiadosť: - bol poskytnutý inému z orgánov Európskych spoločenstiev alebo - bol poskytnutý organizácii venujúcej sa podporovaniu záujmov spoločenstva a zaradený do zoznamu vypracovaného na základe dohody medzi orgánmi spoločenstiev po porade s Výborom pre služobný poriadok. Dočasne preložený úradník má naďalej všetky svoje práva na základe podmienok uvedených v článkoch 38 a 39 a musí si ďalej plniť všetky svoje povinnosti ako úradník svojho materského orgánu. Pokiaľ ustanovenia tretieho odseku článku 77, týkajúce sa dôchodku, neustanovujú inak, ustanovenia vzťahujúce sa na úradníka počas jeho dočasného preloženia, uvedeného v druhej zarážke písm. a) v prvom odseku, sú ustanovenia použiteľné na úradníka rovnakej triedy, do ktorej bol zaradený na pracovnom mieste, na ktoré bol dočasne preložený. Článok 38 (8) Dočasné preloženie v záujme služby sa spravuje nasledujúcimi pravidlami: a) o dočasnom preložení rozhodne menovací orgán po vypočutí dotknutého úradníka; b) obdobie dočasného preloženia určí menovací orgán; c) vždy po uplynutí šiestich mesiacov dotknutý úradník môže požiadať o ukončenie tohto dočasného preloženia; d) úradník, ktorý bol dočasne preložený podľa prvej zarážky článku 37 písm. a), má nárok na príplatok, ak celková odmena za prácu na mieste, na ktoré bol dočasne preložený, je menšia ako odmena poskytovaná v rámci jeho triedy a stupňa v materskom orgáne; podobne má nárok na náhradu všetkých dodatočných výdavkov spojených s jeho dočasným preložením; e) úradník, ktorý bol dočasne preložený podľa prvej zarážky článku 37 písm. a), naďalej platí príspevky na dôchodok na základe platu za aktívny služobný pomer, vyplácaného v rámci jeho triedy a stupňa v materskom orgáne; f) dočasne preložený úradník si zachová svoje pracovné miesto, právo na postup na vyšší stupeň a oprávnenosť na povýšenie; g) po skončení dočasného preloženia bude úradník okamžite znovudosadený na svoje predchádzajúce pracovné miesto. Článok 39 (8) (40) Dočasné preloženie na vlastnú žiadosť úradníka sa spravuje nasledujúcimi pravidlami: a) o dočasnom preložení rozhodne menovací orgán, ktorý určí čas jeho trvania; b) do šiestich mesiacov od prevzatia nových povinností môže úradník požiadať o ukončenie svojho dočasného preloženia; potom bude okamžite dosadený na svoje predchádzajúce pracovné miesto; c) po uplynutí tohto šesťmesačného obdobia môže byť na jeho miesto vymenovaná iná osoba; d) počas obdobia dočasného preloženia príspevky na dôchodok a všetky práva na dôchodok sa vypočítajú na základe platu za aktívny služobný pomer, vyplácaného úradníkovi v rámci jeho triedy a stupňa v materskom orgáne. Na úradníka dočasne preloženého podľa druhej zarážky článku 37 ods. 1 písm. b), ktorý nadobudne nárok na dôchodok v subjekte, ku ktorému bol dočasne preložený, sa počas trvania tohto dočasného preloženia nevzťahuje systém dôchodkového zabezpečenia v jeho pôvodnom orgáne. Úradník, ktorý sa stane invalidným počas dočasného preloženia v zmysle článku 37 ods. 1 písm. b) druhej zarážky a závislé osoby úradníka, ktorý zomrie počas toho istého obdobia, majú na základe tohto služobného poriadku nárok na invalidný alebo pozostalostný dôchodok, znížený o všetky čiastky, ktoré im boli zaplatené z rovnakých dôvodov a za rovnaké obdobie subjektom, ku ktorému bol úradník dočasne preložený. Toto ustanovenie neznamená, že úradník alebo jeho závislé osoby majú nárok na celkový dôchodok presahujúci maximálnu čiastku, ktorú by dostával na základe tohto služobného poriadku; e) po skončení svojho dočasného preloženia musí byť úradník znovu dosadený na prvé pracovné miesto zodpovedajúce jeho triede, ktoré sa uvoľní v jeho kategórii alebo službe, ak spĺňa požiadavky na toto pracovné miesto. Ak odmietne ponúknuté miesto, zachová si právo na opätovné dosadenie po uvoľnení ďalšieho miesta zodpovedajúceho jeho triede, v jeho kategórii alebo službe za rovnakých podmienok; ak odmietne druhý raz, po porade so spoločným výborom ho môžu požiadať, aby odstúpil z funkcie. Až do svojho opätovného dosadenia zostane dočasne preložený, no bez nároku na odmenu. Oddiel 3: Pracovné voľno z osobných dôvodov Článok 40 (8) (24) (40) 1. Úradníkovi v trvalom služobnom pomere môže byť v mimoriadnych prípadoch a na jeho vlastnú žiadosť poskytnuté neplatené pracovné voľno z osobných dôvodov. 2. Bez toho, aby boli dotknuté ustanovenia článku 15, dĺžka tohto pracovného voľna nepresiahne jeden rok. Pracovné voľno môže byť predĺžené na ďalšie dve jednoročné obdobia. Ak úradník požiada o toto pracovné voľno, aby mohol: - vychovávať dieťa, ktoré je mladšie ako päť rokov a považované za závislú osobu úradníka v zmysle článku 2 ods. 2 prílohy VII, alebo - vychovávať dieťa, ktoré je považované za jeho závislú osobu v zmysle článku 2 ods. 2 prílohy VII a trpí vážnym duševným alebo telesným postihnutím, ktoré uznal lekár orgánu, a ktoré vyžaduje stálu opateru alebo stály dohľad, pracovné voľno môže byť predĺžené každý rok štyri razy, ak v čase každého predĺženia existuje niektorá z okolností uvedených v predchádzajúcich dvoch zarážkach. Ak úradník požiada o toto pracovné voľno, aby mohol sprevádzať svoju manželku alebo svojho manžela, pričom aj táto druhá osoba je úradníkom alebo iným zamestnancom spoločenstiev, ktorý si počas plnenia svojich povinností musí zriadiť zvyčajné bydlisko v takej vzdialenosti od miesta výkonu práce žiadateľa, že zariadenie ich spoločnej domácnosti na tomto mieste by prekážalo žiadateľovi v plnení jeho povinností, pracovné voľno môže byť predĺžené každý rok päť ráz pod podmienkou, že v čase každého predĺženia existujú okolnosti, ktoré založili nárok žiadateľa na poskytnutie pracovného voľna. Úradník môže využiť predchádzajúce ustanovenie o predĺžení pracovného voľna len raz počas svojej kariéry. 3. Počas pracovného voľna nemá úradník nárok na postup na vyšší stupeň alebo povýšenie; jeho účasť na systéme sociálneho zabezpečenia, ustanovenom v článkoch 72 a 73, a poistenie rizík v rámci tohto systému budú pozastavené. Úradník, ktorý poskytne dôkaz, že nemôže byť poistený žiadnym iným verejným systémom poistenia proti rizikám uvedeným v článkoch 72 a 73, môže najneskôr mesiac po uplynutí mesiaca, v ktorom sa začne jeho pracovné voľno z osobných dôvodov, požiadať o obnovenie svojho poistenia v súlade s týmito článkami, ak uhradí polovicu nákladov na príspevky požadované na poistenie rizík uvedených v článkoch 72 ods. 1 a 73 ods. 1 za prvý rok pracovného voľna z osobných dôvodov a všetky náklady počas zvyšku tohto pracovného voľna; príspevky sa vypočítajú z posledného základného platu úradníka. Okrem toho úradník, ktorý preukáže, že nemôže získať nárok na dôchodok v rámci iného systému dôchodkového zabezpečenia, môže požiadať o povolenie, aby mohol pokračovať v nadobúdaní ďalších nárokov na dôchodok počas obdobia maximálne jedného roka pod podmienkou, že uhradí náklady na príspevky, zodpovedajúce trojnásobku sadzby ustanovenej v článku 83 ods. 2; príspevky sa vypočítajú zo základného platu pre triedu a stupeň úradníka. 4. Pracovné voľno z osobných dôvodov sa spravuje nasledujúcimi zásadami: a) poskytne ho na žiadosť dotknutého úradníka menovací orgán; b) žiadosť o predĺženie sa predloží dva mesiace pred skončením pracovného voľna; c) na pracovné miesto, ktoré zastával úradník, môže byť vymenovaná iná osoba; d) úradník musí byť po skončení svojho pracovného voľna opätovne dosadený na prvé miesto zodpovedajúce jeho triede, ktoré sa uvoľní v jeho kategórii alebo službe, ak spĺňa požiadavky na toto miesto. Ak ponúknuté miesto odmietne, ponechá si právo na opätovné dosadenie, keď sa uvoľní ďalšie miesto zodpovedajúce jeho triede, v jeho kategórii alebo službe za rovnakých podmienok; ak odmietne druhý raz, po porade so spoločným výborom ho môžu požiadať, aby odstúpil z funkcie. Až do svojho opätovného dosadenia má pracovné voľno z osobných dôvodov bez nároku na plat. Oddiel 4: Zaradenie mimo činnej služby Článok 41 (8) (46) (78) (79) 1. Úradník, ktorý je zaradený mimo činnej služby, je úradník, ktorý sa stal nadbytočným z dôvodu znižovania počtu pracovných miest v jeho orgáne. 2. O zníženiach počtu pracovných miest v určitej triede rozhodne príslušný rozpočtový orgán na základe rozpočtového postupu. Menovací orgán po porade so spoločným výborom rozhodne, ktoré typy pracovných miest budú postihnuté týmito opatreniami. Menovací orgán vypracuje zoznam úradníkov, ktorých sa budú týkať tieto opatrenia, po porade so spoločným výborom, berúc do úvahy spôsobilosť, výkonnosť, správanie v službe, rodinnú situáciu a čas odbornej praxe úradníkov. Každý úradník zastávajúci jedno z miest uvedených v predchádzajúcom pododseku, ktorý vyjadrí želanie o zaradenie mimo činnej služby, bude automaticky zapísaný do tohto zoznamu. Úradníci, ktorých mená sú uvedené v tomto zozname, budú zaradení mimo činnej služby na základe rozhodnutia menovacieho orgánu. 3. Kým bude mať úradník toto postavenie, prestane plniť svoje povinnosti a požívať práva na odmenu alebo postup na vyšší stupeň, ale počas obdobia nepresahujúceho päť rokov mu budú ďalej vznikať práva na starobný dôchodok na základe platu vyplácaného v rámci jeho triedy alebo stupňa. Počas obdobia dvoch rokov odo dňa zaradenia mimo činnej služby má úradník prednostné právo na opätovné dosadenie na ktorékoľvek pracovné miesto vo svojej kategórii alebo službe, zodpovedajúce jeho triede, ktoré sa uvoľní alebo sa vytvorí, ak má požadovanú kvalifikáciu. Úradník, ktorý bol zaradený mimo činnej služby, dostane príspevok vypočítaný v súlade s prílohou IV. Príjmy úradníka vyplývajúce z nového zamestnania počas tohto obdobia sa odpočítajú od príspevku uvedeného v predchádzajúcom pododseku, ak tieto príjmy a tento príspevok spolu presahujú celkovú odmenu, ktorá bola naposledy zaplatená úradníkovi, vypočítanú podľa platovej tabuľky použiteľnej v prvý deň mesiaca, za ktorých má byť príspevok zaplatený. Úradník poskytne písomný dôkaz, ktorý sa môže požadovať, a informuje orgán o všetkých skutočnostiach, ktoré by mohli ovplyvniť jeho nárok. Príspevok a celková naposledy zaplatená odmena, uvedené vo štvrtom pododseku, sa určia pomocou sadzby stanovenej pre krajinu v rámci spoločenstiev, v ktorej príjemca preukáže svoje bydlisko. Ak má príjemca bydlisko v krajine mimo spoločenstiev, určenie sa rovná 100. Príspevok je vyjadrený v eurách. Vypláca sa v mene krajiny bydliska príjemcu. Príspevky zaplatené v inej mene ako v eurách sa vypočítajú pomocou kurzov uvedených v druhom odseku článku 63. 4. Po uplynutí obdobia nároku na príspevok úradníka požiadajú, aby odstúpil z funkcie. V prípade potreby dostane starobný dôchodok, ustanovený v systéme dôchodkového zabezpečenia. 5. Úradník, ktorému pred uplynutím dvojročného obdobia uvedeného v odseku 3 bolo ponúknuté pracovné miesto zodpovedajúce jeho triede a ktorý toto miesto odmietol bez dostatočného dôvodu, môže byť po porade so spoločným výborom zbavený svojich práv v zmysle predchádzajúcich ustanovení a môžu ho požiadať, aby odstúpil z funkcie. Oddiel 5: Pracovné voľno na vojenskú službu Článok 42 Úradníkovi, ktorý je povolaný na výkon vojenskej služby alebo na vojenské cvičenie, alebo bude znovu povolaný do služby v ozbrojených silách, sa pridelí osobitné postavenie "pracovné voľno na vojenskú službu". Úradník, ktorý je povolaný do vojenskej služby, prestane dostávať plat, ale zachová si právo na postup na vyšší stupeň a na povýšenie v zmysle tohto služobného poriadku. Súčasne si zachová nárok na starobný dôchodok, ak po ukončení vojenskej služby spätne uhradí svoje príspevky na dôchodok. Úradník, ktorý je povolaný na vojenské cvičenie alebo znovu povolaný do služby v ozbrojených silách, bude počas obdobia cvičenia alebo opätovného povolania ďalej dostávať plat znížený o čiastku zodpovedajúcu jeho žoldu. Kapitola 3: Správy, postup na vyšší stupeň a povýšenie Článok 43 Spôsobilosť, výkonnosť a správanie v službe každého úradníka, s výnimkou úradníkov v triedach A 1 a A 2, sú predmetom pravidelnej správy vypracovanej aspoň raz za dva roky, ustanovenej každým orgánom v súlade s článkom 110. Správa sa poskytne dotknutému úradníkovi. Úradník má právo predložiť k nej všetky pripomienky, ktoré považuje za dôležité. Článok 44 Úradník so započítanou praxou dvoch rokov v jednom stupni v rámci svojej triedy automaticky postúpi na nasledujúci stupeň v tejto triede. Článok 45 (69) 1. O povýšení rozhoduje menovací orgán. Vykoná sa prostredníctvom vymenovania úradníka do nasledujúcej vyššej triedy v kategórii alebo službe, do ktorej patrí. Povýšenie sa vykoná výlučne výberom spomedzi úradníkov, ktorí spĺňajú minimálnu započítanú prax vo svojej triede, po zhodnotení porovnateľných zásluh úradníkov prichádzajúcich do úvahy na povýšenie a správ o nich. Pre úradníkov vymenovaných do východiskovej triedy v ich službe alebo kategórii je táto minimálna započítaná prax šesť mesiacov odo dňa ich prijatia do trvalého služobného pomeru; pre ostatných úradníkov je dvojročná. 2. Úradník môže byť preradený z jednej služby do druhej alebo povýšený z jednej kategórie do druhej len na základe výberového konania. 3. Ak to vyžadujú špecifické personálne požiadavky orgánu, môže sa poskytnúť výnimka z odseku 2 s cieľom umožniť presun úradníkov z jazykovej služby do kategórie A a naopak prostredníctvom preradenia v súlade s odsekom 4. 4. Ak menovací orgán rozhodne, že využije túto výnimku, po dôkladnom zvážení stanoviska spoločného výboru určí počet pracovných miest, na ktoré možno uplatniť toto opatrenie. Na základe rovnakého postupu rozhodne o kritériách a podmienkach plánovaného preradenia vrátane zhodnotenia zásluh, výcviku a odbornej praxe dotknutých úradníkov. U úradníkov, v ktorých prípade sa použila výnimka povolená v odseku 3, sa započítaná prax uvedená v odseku 1 v triede, do ktorej boli preradení, počíta odo dňa nadobudnutia účinnosti ich preradenia. Úradník nesmie vo svojej novej triede v žiadnom prípade dostávať nižší základný plat, ako je plat, ktorý by dostával vo svojej predchádzajúcej triede. Každý orgán prijme všeobecné ustanovenia na vykonávanie odsekov 3 a 4 v súlade s článkom 110, ak to bude potrebné. Článok 46 (8) Úradník vymenovaný do vyššej triedy má vo svojej novej triede započítanú prax zodpovedajúcu teoretickému stupňu rovnocennému alebo bezprostredne nasledujúcemu za teoretickým stupňom, ktorý dosiahol vo svojej predchádzajúcej triede, plus dvojročný prírastok pre svoju novú triedu. Na účely tohto ustanovenia sa každá trieda rozdelí na teoretické stupne zodpovedajúce mesiacom započítanej praxe a teoretické platy pri zvýšení o jednu dvadsaťštvrtinu dvojročného prírastku pre túto triedu, pre celé rozpätie existujúcich stupňov. Úradník vymenovaný do vyššej triedy nesmie v žiadnom prípade dostávať nižší základný plat, ako je plat, ktorý by dostával vo svojej predchádzajúcej triede. Úradník vymenovaný do vyššej triedy nesmie byť klasifikovaný nižšie ako do počiatočného stupňa tejto triedy. Kapitola 4: Skončenie výkonu práce Článok 47 Výkon služby sa končí: a) odstúpením z funkcie; b) povinným odstúpením z funkcie; c) prepustením zo služobných dôvodov; d) prepustením pre nespôsobilosť; e) odvolaním z funkcie; f) odchodom do dôchodku alebo g) smrťou. Oddiel 1: Odstúpenie z funkcie Článok 48 (8) Úradník, ktorý chce odstúpiť z funkcie, uvedie jasne písomne svoj zámer definitívne odísť zo služieb orgánu. Menovací orgán prijme rozhodnutie potvrdzujúce odstúpenie z funkcie do jedného mesiaca od prijatia oznámenia o odstúpení. Menovací orgán však môže odmietnuť prijať odstúpenie, ak ku dňu prijatia odstúpenia prebieha disciplinárne konanie proti úradníkovi alebo ak sa toto konanie začne v priebehu nasledujúcich 30 dní. Odstúpenie z funkcie nadobudne účinnosť v deň spresnený menovacím orgánom; tento deň nemôže byť viac ako tri mesiace po dni, ktorý úradník navrhol vo svojom odstúpení, v prípade úradníkov v kategórii A a v jazykovej službe a viac ako jeden mesiac v prípade úradníkov v ostatných kategóriách. Oddiel 2: Povinné odstúpenie z funkcie Článok 49 (8) Úradníka môžu požiadať, aby odstúpil z funkcie, len ak prestane spĺňať podmienky ustanovené v článku 28 písm. a) alebo v prípadoch uvedených v článkoch 13, 39, 40 a 41 ods. 4 a 5 a v druhom odseku článku 14 prílohy VIII. Odôvodnené rozhodnutia, požadujúce od úradníkov, aby odstúpili z funkcie, prijíma menovací orgán po porade so spoločným výborom a po vypočutí dotknutého úradníka. Oddiel 3: Prepustenie zo služobných dôvodov Článok 50 (8) (46) Úradníka zastávajúceho pracovné miesto v triede A 1 alebo A 2, môžu prepustiť zo služobných dôvodov na základe rozhodnutia menovacieho orgánu. Toto prepustenie nepredstavuje disciplinárne opatrenie. Takto prepustený úradník, ktorý nie je pridelený na iné pracovné miesto vo svojej kategórii alebo službe, zodpovedajúce jeho triede, dostane príspevok vypočítaný v súlade s prílohou IV. Príjmy úradníka vyplývajúce z nového zamestnania počas tohto obdobia sa odpočítajú od príspevku uvedeného v predchádzajúcom odseku, ak tieto príjmy a tento príspevok presahujú spolu celkovú odmenu, ktorá bola naposledy zaplatená úradníkovi, vypočítanú podľa platovej tabuľky použiteľnej v prvý deň mesiaca, za ktorý má byť príspevok zaplatený. Použije sa piaty až deviaty pododsek článku 41 ods. 3. Ak nárok úradníka na príspevok zanikne a úradník dosiahol vek 55 rokov, vznikne mu nárok na poberanie dôchodku, ktorý nebude znížený podľa článku 9 prílohy VIII. Oddiel 4: Prepustenie pre nespôsobilosť Článok 51 1. Úradník, ktorý pri plnení služby prejaví nespôsobilosť, môže byť prepustený. Menovací orgán môže navrhnúť preradenie tohto úradníka do nižšej triedy. 2. Každý návrh na prepustenie úradníka musí uvádzať dôvody, na ktorých je založený, a musí byť oznámený dotknutému úradníkovi. Tento má nárok predložiť k nemu všetky pripomienky, ktoré považuje za dôležité. Menovací orgán prijme odôvodnené rozhodnutie po vykonaní postupu určeného v prílohe IX. Oddiel 5: Odchod do dôchodku Článok 52 (46) Bez toho, aby boli dotknuté ustanovenia článku 50, úradník odíde do dôchodku: - automaticky v posledný deň mesiaca, v ktorom dosiahne vek 65 rokov, - alebo na vlastnú žiadosť v posledný deň mesiaca, v ktorom bola predložená žiadosť, ak má aspoň 60 rokov alebo ak má od 50 do 60 rokov a spĺňa požiadavky na okamžité poberanie dôchodku v súlade s článkom 9 prílohy VIII. Druhá veta druhého odseku článku 48 sa použije podobne. Článok 53 (46) Ak posudková komisia zistí, že na úradníka sa uplatňujú ustanovenia článku 78, tento úradník automaticky odíde do dôchodku v posledný deň mesiaca, v ktorom menovací orgán uzná jeho trvalú neschopnosť plniť svoje povinnosti. Oddiel 6: Čestná funkcia Článok 54 Po ukončení výkonu práce môže byť úradníkovi udelená čestná funkcia v jeho profesijnej kategórii alebo v bezprostredne nasledujúcej vyššej kategórii na základe rozhodnutia menovacieho orgánu. S touto čestnou funkciou nie je spojený žiadny finančný hmotný prospech. Hlava IV: Pracovné podmienky úradníkov Kapitola 1: Pracovný čas Článok 55 (7) (8) (16) Úradníci v aktívnom služobnom pomere sú nepretržite k dispozícii svojmu orgánu. Bežný pracovný týždeň však nepresiahne 42 hodín, pričom počet hodín pracovného dňa určí menovací orgán. V rámci tých istých limitov môže menovací orgán po porade s výborom zamestnancov určiť počet hodín, ktoré majú odpracovať niektoré skupiny úradníkov poverených osobitnými úlohami. Úradníka môžu požiadať, aby z dôvodu požiadaviek služby alebo bezpečnostných predpisov zostal v pracovnej pohotovosti na pracovisku alebo doma mimo bežného pracovného času. Orgán určí podrobné predpisy na uplatňovanie tohto odseku po porade s výborom zamestnancov. Článok 55a (8) V mimoriadnych prípadoch môže menovací orgán na základe žiadosti uvádzajúcej príslušné dôvody povoliť úradníkovi, aby pracoval na polovičný úväzok, ak sa domnieva, že by to bolo plne v záujme orgánu. Postup pre udelenie tohto povolenia stanovuje príloha IVa. Úradník, ktorému bola povolená práca na polovičný úväzok, odpracuje každý mesiac polovicu bežného pracovného času spôsobom, ktorý určí menovací orgán. Článok 56 (8) Úradníka nesmú požiadať o prácu nadčas, s výnimkou naliehavých prípadov alebo mimoriadneho pracovného tlaku; nočná práca a všetka práca v nedeľu alebo štátny sviatok môže byť povolená len v súlade s postupom, ktorý určí menovací orgán. Celková práca nadčas, ktorá sa môže požadovať od úradníka, nesmie presiahnuť 150 hodín za šesť mesiacov. Nadčasy odpracované úradníkmi v kategóriách A a B v jazykovej službe nezakladajú nárok týchto úradníkov na náhradu alebo odmenu. V súlade s ustanovením prílohy VI úradníci v kategóriách C a D majú za odpracované nadčasy nárok na náhradné voľno alebo na odmenu, ak požiadavky služby neumožňujú poskytnúť náhradné voľno počas mesiaca nasledujúceho po mesiaci, v ktorom boli nadčasy odpracované. Článok 56a (7) (15) Úradník, ktorý má pravidelne pracovať v noci, sobotu, nedeľu alebo počas štátnych sviatkov, má nárok na osobitné príspevky pri práci na zmeny, ktorú orgán vyžaduje z dôvodu požiadaviek služby alebo bezpečnostných predpisov a ktorú orgán považuje za pravidelnú a trvalú. Rada na návrh Komisie predložený po porade s Výborom pre služobný poriadok určí kategórie úradníkov, ktorí majú nárok na tieto príspevky, a určí ich sadzby a podmienky. Bežný pracovný čas úradníka pracujúceho na zmeny nesmie presiahnuť celkový ročný bežný pracovný čas. Článok 56b (7) (16) Úradník má nárok na osobitné príspevky, ak musí v súlade s rozhodnutím menovacieho orgánu z dôvodu požiadaviek služby alebo bezpečnostných predpisov zostať v pracovnej pohotovosti na pracovisku alebo doma mimo bežného pracovného času. Rada na návrh Komisie predložený po porade s Výborom pre služobný poriadok určí kategórie úradníkov, ktorí majú nárok na tieto príspevky, a určí ich sadzby a podmienky. Kapitola 2: Dovolenka a pracovné voľno Článok 57 Úradníci majú nárok na riadnu dovolenku, trvajúcu najmenej 24 pracovných dní a najviac 30 pracovných dní za kalendárny rok, v súlade s predpismi, ktoré sa ustanovia na základe spoločnej dohody orgánov spoločenstiev, po porade s Výborom pre služobný poriadok. Okrem tejto riadnej dovolenky môže byť úradníkovi v mimoriadnych prípadoch, na základe jeho žiadosti, poskytnutá mimoriadna dovolenka. Pravidlá týkajúce sa tejto dovolenky sú ustanovené v prílohe V. Článok 58 (8) (24) Tehotné ženy majú okrem dovolenky ustanovenej v článku 57 na základe predloženia lekárskeho potvrdenia nárok na dovolenku začínajúcu sa šesť týždňov pred predpokladaným termínom pôrodu, uvedeným v osvedčení, a končiacu sa 10 týždňov po termíne pôrodu; táto dovolenka nemôže byť kratšia ako 16 týždňov. Článok 59 (8) 1. Úradník, ktorý predloží doklad o svojej neschopnosti plniť svoje povinnosti z dôvodu choroby alebo úrazu, má automaticky nárok na pracovné voľno zo zdravotných dôvodov. Dotknutý úradník oznámi svoju práceneschopnosť svojmu orgánu, len čo to bude možné, a súčasne uvedie svoju súčasnú adresu. Lekárske potvrdenie predloží, ak je neprítomný viac ako tri dni. Môžu ho požiadať, aby sa podrobil lekárskemu vyšetreniu, ktoré zariadi orgán. Ak v priebehu 12 mesiacov je úradník neprítomný maximálne tri dni z dôvodu choroby počas celkového obdobia presahujúceho dohromady 12 dní, lekárske potvrdenie predloží pri každej ďalšej absencii z dôvodu choroby. Menovací orgán môže postúpiť posudkovej komisii prípad každého úradníka, ktorého pracovné voľno zo zdravotných dôvodov presiahne celkove 12 mesiacov v akomkoľvek období troch rokov. 2. Úradníka môžu požiadať, aby si vzal pracovné voľno po vyšetrení lekárom orgánu, ak to vyžaduje jeho zdravotný stav alebo ak člen jeho domácnosti trpí nákazlivou chorobou. 3. Sporné prípady sa postúpia na vyjadrenie posudkovej komisii. 4. Úradníci sa podrobia každý rok vyšetreniu, ktoré vykoná lekár orgánu alebo praktický lekár, ktorého si vyberú. V druhom prípade poplatky praktického lekára uhradí orgán do maximálnej výšky, ktorú každý rok určí menovací orgán po porade s Výborom pre služobný poriadok. Článok 59a (8) Riadna dovolenka úradníka, ktorému bola povolená práca na polovičný úväzok, bude počas trvania tohto oprávnenia skrátená na polovicu. Časti dní, ktoré sa majú odpočítať, sa neberú do úvahy. Článok 60 S výnimkou prípadu choroby alebo úrazu nesmie byť úradník neprítomný bez predchádzajúceho povolenia jeho priameho nadriadeného. Bez toho, aby boli dotknuté platné disciplinárne opatrenia, každá nepovolená neprítomnosť, ktorá bola riadne preukázaná, sa odpočíta od riadnej dovolenky dotknutého úradníka. Ak vyčerpal svoju riadnu dovolenku, príde o odmenu za zodpovedajúce obdobie. Ak chce úradník stráviť dovolenku mimo miesta svojho zamestnania, musí získať predchádzajúce povolenie od menovacieho orgánu. Kapitola 3: Sviatky Článok 61 Zoznam sviatkov sa vypracuje na základe dohody medzi orgánmi spoločenstiev po porade s Výborom pre služobný poriadok. Hlava V: Funkčné požitky a dávky sociálneho zabezpečenia úradníkov Kapitola 1: Odmena a výdavky Oddiel 1: Odmena Článok 62 V súlade s prílohou VII, a ak nie je výslovne ustanovené inak, úradník, ktorý bol riadne vymenovaný, má nárok na odmenu vyplácanú v rámci jeho triedy a stupňa. Úradník sa nesmie vzdať nároku na odmenu. Odmena zahŕňa základný plat, rodinné prídavky a ostatné príspevky. Článok 63 (28) (31) (32) (36) (38) (41) (42) (43) (47) (49) (53) (56) (58) (60) (66) (68) (70) (71) (72) (74) (76) (78) (81) (84) (87) (89) (90) (92) Odmena úradníka je vyjadrená v eurách. Vypláca sa v mene krajiny, v ktorej úradník plní svoje povinnosti. Odmena vyplatená v inej mene ako v eurách sa vypočíta na základe výmenného kurzu používaného pri vykonávaní všeobecného rozpočtu Európskych spoločenstiev 1. júla 2002. Tento termín zmení Rada kvalifikovanou väčšinou na návrh Komisie v čase ročnej úpravy odmeny ustanovenej v článku 65 Radou podľa prvej zarážky druhého pododseku článku 148 ods. 2 Zmluvy o EHS a článku 118 ods. 2 Zmluvy o Euratome. Bez toho, aby bolo dotknuté uplatňovanie článkov 64 a 65, opravné koeficienty určené podľa týchto článkov sa pri každej zmene uvedeného termínu upravia Radou, ktorá v súlade s postupom uvedeným v treťom odseku upraví účinnosť zmeny vyjadrenej v eurách na základe kurzov uvedených v druhom odseku. Článok 64 (78) Odmena úradníka vyjadrená v eurách sa po povinných zrážkach uvedených v tomto služobnom poriadku alebo vo vykonávacích nariadeniach určí pomocou opravného koeficientu, vyššieho, nižšieho alebo rovnajúceho sa 100 %, v závislosti od životných podmienok na jednotlivých miestach výkonu práce. Tieto opravné koeficienty schváli Rada kvalifikovanou väčšinou na návrh Komisie podľa prvej zarážky druhého pododseku článku 148 ods. 2 Zmluvy o založení Európskeho hospodárskeho spoločenstva a článku 118 ods. 2 Zmluvy o založení Európskeho spoločenstva pre atómovú energiu. Opravný koeficient použiteľný na odmenu úradníkov pracujúcich v dočasných sídlach spoločenstiev predstavuje 100 % k 1. januáru 1962. Článok 65 1. Rada každý rok upraví odmeny úradníkov a ostatných zamestnancov spoločenstiev. Táto úprava sa uskutoční v septembri na základe spoločnej správy Komisie na základe spoločného indexu, ktorý pripraví Štatistický úrad Európskych spoločenstiev po dohode s vnútroštátnymi štatistickými úradmi členských štátov; index bude odrážať situáciu k 1. júlu v každej z krajín spoločenstiev. Počas tejto úpravy Rada zváži, či v rámci hospodárskej a sociálnej politiky spoločenstiev je potrebné upraviť odmeny. Do úvahy vezme najmä všetky zvýšenia miezd vo verejnej službe a potreby prijatia nových úradníkov. 2. V prípade podstatnej zmeny životných nákladov Rada do dvoch mesiacov rozhodne o potrebných úpravách opravných koeficientov a v prípade potreby ich použije so spätnou pôsobnosťou. 3. Na účely tohto článku Rada rozhoduje kvalifikovanou väčšinou na návrh Komisie, ako stanovuje prvá zarážka druhého pododseku článku 148 ods. 2 Zmluvy o založení Európskeho hospodárskeho spoločenstva a článku 118 ods. 2 Zmluvy o založení Európskeho spoločenstva pre atómovú energiu. Článok 65a (62) Pravidlá vykonávania článkov 64 a 65 sú uvedené v prílohe XI. Článok 66 (1) (2) (4) (5) (9) (11) (12) (13) (19) (23) (27) (30) (31) (32) (35) (36) (37) (38) (41) (42) (43) (45) (47) (48) (49) (53) (54) (56) (57) (58) (59) (60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) Základné mesačné platy sú určené pre každú triedu a každý stupeň ustanovený v nasledujúcej tabuľke (v EUR): Triedy | Stupne | 1.7.2002 | 1 | 2 | 3 | 4 | 5 | 6 | 7 | 8 | A1 | 12179,52 | 12826,51 | 13473,50 | 14120,49 | 14767,48 | 15414,47 | | | A2 | 10808,33 | 11425,71 | 12043,09 | 12660,47 | 13277,85 | 13895,23 | | | A3 | 8951,25 | 9491,28 | 10031,31 | 10571,34 | 11111,37 | 11651,40 | 12191,43 | 12731,46 | A4 | 7520,00 | 7941,50 | 8363,00 | 8784,50 | 9206,00 | 9627,50 | 10049,00 | 10470,50 | A5 | 6199,87 | 6567,17 | 6934,47 | 7301,77 | 7669,07 | 8036,37 | 8403,67 | 8770,97 | A6 | 5357,85 | 5650,18 | 5942,51 | 6234,84 | 6527,17 | 6819,50 | 7111,83 | 7404,16 | A7 | 4612,02 | 4841,51 | 5071,00 | 5300,49 | 5529,98 | 5759,47 | | | A8 | 4078,92 | 4243,42 | | | | | | | B1 | 5357,85 | 5650,18 | 5942,51 | 6234,84 | 6527,17 | 6819,50 | 7111,83 | 7404,16 | B2 | 4642,16 | 4859,80 | 5077,44 | 5295,08 | 5512,72 | 5730,36 | 5948,00 | 6165,64 | B3 | 3893,81 | 4074,78 | 4255,75 | 4436,72 | 4617,69 | 4798,66 | 4979,63 | 5160,60 | B4 | 3367,80 | 3524,74 | 3681,68 | 3838,62 | 3995,56 | 4152,50 | 4309,44 | 4466,38 | B5 | 3010,37 | 3137,37 | 3264,37 | 3391,37 | | | | | C1 | 3435,01 | 3573,53 | 3712,05 | 3850,57 | 3989,09 | 4127,61 | 4266,13 | 4404,65 | C2 | 2987,74 | 3114,68 | 3241,62 | 3368,56 | 3495,50 | 3622,44 | 3749,38 | 3876,32 | C3 | 2787,00 | 2895,75 | 3004,50 | 3113,25 | 3222,00 | 3330,75 | 3439,50 | 3548,25 | C4 | 2518,27 | 2620,28 | 2722,29 | 2824,30 | 2926,31 | 3028,32 | 3130,33 | 3232,34 | C5 | 2322,00 | 2417,15 | 2512,30 | 2607,45 | | | | | D1 | 2624,21 | 2738,95 | 2853,69 | 2968,43 | 3083,17 | 3197,91 | 3312,65 | 3427,39 | D2 | 2392,77 | 2494,68 | 2596,59 | 2698,50 | 2800,41 | 2902,32 | 3004,23 | 3106,14 | D3 | 2227,04 | 2322,36 | 2417,68 | 2513,00 | 2608,32 | 2703,64 | 2798,96 | 2894,28 | D4 | 2099,79 | 2185,90 | 2272,01 | 2358,12 | | | | | Článok 66a (34) (52) (63) (78) (88) 1. Odchylne od článku 3 ods. 1 nariadenia (EHS, Euratom, ESUO) č. 260/68 [1] dočasné opatrenie týkajúce sa odmien, ktoré spoločenstvo platí zamestnancom v aktívnom služobnom pomere, ďalej len "dočasný príspevok", sa bude uplatňovať počas obdobia od 1. januára 1992 do 1. júla 2003. 2. a) Sadzba tohto dočasného príspevku, ktorý sa použije pre základ vymedzený v odseku 3, sa stanovuje na 5,83 %. b) Rada v súlade s postupom ustanoveným v článku 24 ods. 1 Zmluvy o vytvorení jednotnej Rady a jednotnej Komisie Európskych spoločenstiev, po porade s ostatnými zúčastnenými orgánmi, môže v prípade potreby, v rámci úpravy uvedenej v článku 15 ods. 2 prílohy XI k služobného poriadku, zmeniť sadzbu dočasného príspevku uvedenú v písmene a) na základe správy a návrhu Komisie. 3. a) Základom dočasného príspevku je základný plat pre triedu a stupeň používané na výpočet odmeny mínus: - príspevky na sociálne zabezpečenie a dôchodok a daň pred každým dočasným príspevkom, ktoré musí zaplatiť úradník v rovnakej triede a v rovnakom stupni bez závislých osôb v zmysle článku 2 prílohy VII, a - čiastka zodpovedajúca základnému platu úradníka v triede D 4 stupeň 1. b) Prvky použité na určenie základu dočasného príspevku sú vyjadrené v eurách a určené 100. 4. Uplatnenie dočasného príspevku nemá vplyv na zníženie miezd pod čisté čiastky, prijaté pred jeho zavedením. [2] Časť príspevku, neuplatnená počas daného roka, sa pripočíta k príspevku na nasledujúci rok v dôsledku ustanovenia v prvom pododseku. 5. Dočasný príspevok sa každý mesiac zrazí pri zdroji; výnosy sa zaznamenajú ako príjmy do všeobecného rozpočtu spoločenstiev. Článok 67 (1) (2) (4) (5) (8) (9) (10) (11) (12) (13) (19) (23) (24) (27) (31) (32) (35) (36) (38) (40) (79) 1. Rodinné prídavky zahŕňajú: a) príspevok na domácnosť; b) príspevok na nezaopatrené dieťa; c) príspevok na vzdelanie. 2. Úradníci poberajúci rodinné prídavky uvedené v tomto článku musia priznať príspevky podobného charakteru, ktoré im boli vyplatené z iných zdrojov; tieto ďalšie príspevky sa odpočítajú od príspevkov zaplatených podľa článkov 1, 2 a 3 prílohy VII. 3. Príspevok na nezaopatrené dieťa sa môže zdvojnásobiť na základe osobitného odôvodneného rozhodnutia menovacieho orgánu, vychádzajúceho z lekárskych dokladov, ktoré potvrdzujú, že príslušné dieťa trpí duševným alebo telesným postihnutím, v dôsledku ktorého úradníkovi vznikajú veľké výdavky. 4. Ak sa v zmysle článkov 1, 2 a 3 prílohy VII vyplácajú tieto rodinné prídavky inej osobe ako úradníkovi, tieto prídavky budú zaplatené v mene krajiny, v ktorej má táto osoba bydlisko, a v prípade potreby sa vypočítajú na základe výmenných kurzov uvedených v druhom pododseku článku 63. Použije sa pri nich určenie pre príslušnú krajinu, ak sa nachádza na území spoločenstiev, alebo určenie rovnajúce sa 100, ak sa krajina trvalého bydliska nachádza mimo územia spoločenstiev. Odseky 2 a 3 sa použijú, ak sa rodinné prídavky vyplácajú tejto osobe. Článok 68 (8) Rodinné prídavky uvedené v článku 67 ods. 1 sa budú ďalej vyplácať, ak má úradník nárok na príspevok podľa článku 41 alebo podľa článku 34 alebo 42 bývalého služobného poriadku Európskeho spoločenstva uhlia a ocele. Dotknutá osoba prizná príspevky podobného druhu, ktoré prijala z iných zdrojov na to isté dieťa; tieto príspevky sa odpočítajú od príspevkov zaplatených podľa článkov 1, 2 a 3 prílohy VII. Článok 68a (8) Úradník, ktorý je oprávnený pracovať na polovičný úväzok, má nárok na odmenu vypočítanú spôsobom uvedeným v prílohe IVa. Článok 69 (1) (2) (4) (5) (9) (10) (11) (12) (13) (19) (23) (27) (31) (32) (35) (36) (38) (41) (42) (43) (45) (47) (48) (49) (53) (54) (56) (57) (58) (59) (60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) Príspevok na expatriáciu zodpovedá 16 % zo súčtu základného platu, príspevku na domácnosť a príspevku na nezaopatrené dieťa, na ktoré má úradník nárok. Príspevok na expatriáciu nemôže byť nižší ako 424,07 EUR/mesiac. Článok 70 (8) V prípade smrti úradníka pozostalý manžel/manželka alebo nezaopatrené deti poberajú odmenu zosnulého v plnej výške až do konca tretieho mesiaca nasledujúceho po mesiaci, v ktorom nastala smrť. V prípade smrti osoby majúcej nárok na dôchodok sa uvedené ustanovenia použijú vo vzťahu k dôchodku zosnulého. Článok 70a (24) Úradníkom, ktorých menovací orgán poveril vyučovacími úlohami v rámci systému ďalšieho školenia a vzdelávania, ustanoveného v treťom odseku článku 24, sa môže poskytnúť príspevok za podmienok ustanovených v článku 4b prílohy VII. Oddiel 2: Výdavky Článok 71 Úradník má v súlade s ustanovením prílohy VII nárok na náhradu výdavkov, ktoré mu vznikli pri prijatí vymenovania, preradení alebo odchode zo služby, ako aj na náhradu výdavkov, ktoré mu vznikli v priebehu alebo v súvislosti s plnením jeho povinností. Kapitola 2: Dávky sociálneho zabezpečenia Článok 72 (8) (10) (40) 1. Úradník, jeho manžel/manželka, ak tento manžel/manželka nemá nárok na dávky rovnakého druhu a v rovnakej výške podľa iného právneho ustanovenia alebo právnych predpisov, jeho deti a ostatné závislé osoby v zmysle článku 2 prílohy VII sú zdravotne poistení do výšky 80 % výdavkov, ktoré im vzniknú v súlade s predpismi vypracovanými na základe dohody medzi orgánmi spoločenstiev, po porade s Výborom pre služobný poriadok. Táto sadzba sa zvýši na 85 % pre nasledujúce služby: konzultácie a návštevy, chirurgické zákroky, hospitalizáciu, farmaceutické výrobky, rádiológiu, analýzy, laboratórne testy a protézy na lekársky predpis, s výnimkou zubných protéz. Na 100 % sa zvýši v prípadoch tuberkulózy, detskej obrny, rakoviny, duševnej choroby a iných chorôb, ktoré menovací orgán uzná za rovnako vážne, preventívnych vyšetrení a v prípade pôrodu. Náhrada vo výške 100 % sa neuplatní v prípade choroby z povolania alebo úrazu, ktorý viedol k uplatneniu článku 73. Jedna tretina príspevku, požadovaná na úhradu tohto poistenia, sa bude účtovať úradníkovi, pričom táto čiastka nepresiahne 2 % z jeho základného platu. 1a. Úradník, ktorého služba sa skončí a ktorý predloží dôkaz, že nemôže byť poistený žiadnym iným verejným systémom nemocenského poistenia, môže najneskôr mesiac po mesiaci, v ktorom sa jeho služba skončí, požiadať o zachovanie jeho zdravotného poistenia uvedeného v odseku 1 najviac počas šiestich mesiacov po ukončení služby. Príspevok uvedený v predchádzajúcom odseku sa vypočíta na základe posledného základného platu úradníka, pričom úradník uhradí polovicu príspevku. Na základe rozhodnutia menovacieho orgánu, prijatého po porade s lekárom orgánu, obdobie jedného mesiaca na predloženie žiadosti a šesťmesačný limit uvedený v predchádzajúcom pododseku sa neuplatnia, ak dotknutá osoba trpí vážnou alebo dlhotrvajúcou chorobou, na ktorú ochorela pred odchodom zo služby a ktorú oznámila orgánu pred uplynutím šesťmesačnej lehoty uvedenej v predchádzajúcom pododseku, za predpokladu, že táto osoba sa podrobí lekárskemu vyšetreniu, ktoré zariadi orgán. 1b. Ak bývalý manžel/manželka úradníka, dieťa, ktoré prestane byť závislou osobou úradníka, alebo osoba, ktorá sa prestane považovať za nezaopatrené dieťa v zmysle článku 2 prílohy VII k služobnému poriadku, môže dokázať, že nemôže byť poistená žiadnym iným verejným systémom nemocenského poistenia, táto osoba môže zostať zdravotne poistená, ako je stanovené v odseku 1, najviac počas jedného roka ako poistenec zahrnutý do poistenia tohto úradníka; toto poistenie nepovedie k vymáhaniu príspevku. Toto jednoročné obdobie začne plynúť dňom právoplatného rozhodnutia súdu o rozvode alebo dňom straty štatútu nezaopatreného dieťaťa alebo osoby považovanej za nezaopatrené dieťa. 2. Úradník, ktorý zostal v službách spoločenstiev až do dovŕšenia 60 rokov veku alebo ktorý poberá invalidný dôchodok, má nárok na dávky uvedené v odseku 1 po odchode zo služby. Výška príspevku sa vypočíta na základe výšky dôchodku. Tieto dávky sa vzťahujú aj na osobu majúcu nárok na pozostalostný dôchodok po smrti úradníka, ktorý bol v aktívnom služobnom pomere alebo ktorý zostal v službách spoločenstiev až do veku 60 rokov, alebo po smrti osoby majúcej nárok na invalidný dôchodok. Výška príspevku sa vypočíta na základe výšky jej dôchodku. 2a. Aj nasledujúce osoby majú nárok na dávky uvedené v odseku 1, ak sa nemôžu poistiť v rámci iného verejného systému nemocenského poistenia: - bývalí úradníci, majúci nárok na starobné dôchodky, ktorí odišli zo služieb spoločenstiev pred dovŕšením 60. roku veku; - osoby majúce nárok na pozostalostný dôchodok po smrti bývalého úradníka, ktorý odišiel zo služieb spoločenstiev pred dovŕšením 60. roku veku. Príspevok uvedený v odseku 1 sa vypočíta na základe dôchodku bývalého úradníka, pričom polovicu príspevku uhrádza oprávnená osoba. Osoba, ktorá má nárok na sirotský dôchodok, nemá nárok na dávky uvedené v odseku 1, pokiaľ o ne sama nepožiada. Príspevok sa vypočíta na základe sirotského dôchodku. 3. Ak celkové výdavky, ktoré neboli nahradené za ktorékoľvek obdobie 12 mesiacov, presiahnu polovicu základného mesačného platu alebo dôchodku úradníka, menovací orgán povolí špeciálnu náhradu, berúc do úvahy rodinné okolnosti príslušnej osoby, spôsobom ustanoveným v pravidlách, na ktoré odkazuje odsek 1. 4. Osoby, ktoré majú nárok na vyššie uvedené dávky, priznajú výšku všetkých náhrad, ktoré im boli zaplatené alebo ktoré môžu požadovať v rámci iného systému nemocenského poistenia, ustanoveného zákonom alebo predpisom, pre seba alebo pre osoby kryté ich poistením. Ak celková čiastka, ktorú by získali vo forme náhrad, presiahne sumu náhrad ustanovenú v odseku 1, rozdiel sa odpočíta od čiastky, ktorá má byť uhradená podľa odseku 1, s výnimkou náhrad, ktoré získali zo súkromného systému doplnkového nemocenského poistenia, pokrývajúcich časť výdavkov, ktoré sa nehradia zo systému nemocenského poistenia spoločenstiev. Článok 73 (24) (46) 1. Úradník je poistený odo dňa nástupu do služby pre prípad choroby z povolania a úrazu, podliehajúc pravidlám vypracovaným na základe spoločnej dohody orgánov spoločenstiev, po porade s Výborom pre služobný poriadok. Na náklady poistenia proti rizikám, ktoré nie sú spojené s jeho povolaním, prispieva čiastkou nepresahujúcou 0,1 % z jeho základného platu. Tieto pravidlá určia, ktoré riziká nie sú pokryté. 2. Vyplácajú sa nasledujúce dávky: a) V prípade smrti: Platba paušálnej čiastky, rovnajúcej sa päťnásobku ročného základného platu zosnulého, vypočítaného na základe mesačných čiastok platu, prijatých počas 12 mesiacov pred úrazom, osobám uvedeným nižšie: - manželovi/manželke a deťom zosnulého úradníka v súlade s dedičským právom, ktorým sa spravuje pozostalosť úradníka; čiastka zaplatená manželke však nemôže predstavovať menej ako 25 % z paušálnej čiastky, - ak neexistujú osoby kategórie uvedenej vyššie, ostatným potomkom v súlade s dedičským právom, ktorým sa spravuje pozostalosť úradníka, - ak neexistujú osoby ani jednej z dvoch vyššie uvedených kategórií, príbuzným vo vzostupnej línii v súlade s dedičským právom, ktorým sa spravuje pozostalosť úradníka, - ak neexistujú osoby žiadnej z troch vyššie uvedených kategórií, orgánu. b) V prípade úplnej trvalej invalidity: Platba úradníkovi paušálnej čiastky, rovnajúcej sa osemnásobku jeho ročného základného platu, vypočítaného na základe mesačných čiastok, ktoré prijal počas 12 mesiacov pred úrazom. c) V prípade čiastočnej trvalej invalidity: Platba úradníkovi časti sumy ustanovenej pod písm. b), vypočítanej na základe stupnice ustanovenej v predpisoch, uvedených v odseku 1. V súlade s ustanoveniami týchto predpisov platby uvedené vyššie môžu byť nahradené ročnou platbou. Dávky uvedené vyššie môžu byť zaplatené popri dávkach ustanovených v kapitole 3. 3. Nasledujúce výdavky sú tiež kryté spôsobom stanoveným v pravidlách uvedených v odseku 1: liečebné, farmaceutické, nemocničné, chirurgické, protetické, rádiologické, masážne, ortopedické, klinické alebo dopravné náklady, alebo iné podobné výdavky, ktoré vznikli v dôsledku úrazu alebo choroby z povolania. Náhrada sa poskytne len v prípade, že čiastka zaplatená úradníkovi podľa článku 72 úplne nepokrýva vzniknuté výdavky. Článok 74 (1) (8) (10) (24) (78) (81) 1. Pri narodení dieťaťa úradníkovi osoba, ktorá sa skutočne stará o toto dieťa, dostane príspevok vo výške 198,31 EUR. Rovnaký príspevok sa vyplatí úradníkovi, ktorý si osvojí dieťa mladšie ako päť rokov a nezaopatrené v zmysle článku 2 ods. 2 prílohy VII. 2. Tento príspevok sa vyplatí aj v prípade ukončenia tehotenstva po menej ako siedmich mesiacoch. 3. Príjemca príspevku pri narodení dieťaťa prizná všetky príspevky rovnakého druhu, ktoré získal z iných zdrojov pre to isté dieťa; tieto príspevky sa odpočítajú od vyššie uvedeného príspevku. Ak sú obaja rodičia úradníci spoločenstiev, príspevok sa zaplatí len raz. Článok 75 (40) V prípade smrti úradníka, manžela/manželky alebo dieťaťa úradníka, alebo inej závislej osoby v zmysle článku 2 prílohy VII, ktorá žila v domácnosti úradníka, orgán uhradí náklady spojené s dopravou tela z miesta výkonu práce úradníka na miesto jeho pôvodu. Ak úradník zomrie počas služobnej cesty, orgán uhradí náklady spojené s dopravou tela z miesta, kde nastala smrť, na miesto pôvodu úradníka. Článok 76 Dary, pôžičky alebo zálohy možno poskytnúť úradníkom, bývalým úradníkom alebo ak úradník zomrel, jeho oprávneným osobám, ktoré sú v mimoriadne zložitej situácii, napríklad v dôsledku vážnej alebo dlhotrvajúcej choroby alebo z dôvodu rodinných pomerov. Kapitola 3: Dôchodky Článok 77 (8) Úradník, ktorý ukončil aspoň 10-ročnú službu, má nárok na starobný dôchodok. Na tento dôchodok má nárok bez ohľadu na dĺžku služby, ak má viac ako 60 rokov, ak nemohol byť opätovne dosadený na svoje pracovné miesto počas obdobia zaradenia mimo činnej služby alebo ak bol prepustený zo služobných dôvodov. Maximálny starobný dôchodok je 70 % z posledného základného platu, vyplateného v rámci poslednej triedy, v ktorej bol úradník zaradený aspoň počas jedného roka. Vypláca sa úradníkovi, ktorý ukončil 35-ročnú službu, vypočítanú v súlade s článkom 3 prílohy VIII. Ak je počet služobných rokov menší ako 35, uvedené maximum sa pomerne zníži. Avšak v prípade úradníkov, ktorí pomáhali osobe vykonávajúcej funkciu ustanovenú v zmluvách o založení spoločenstiev alebo v Zmluve o vytvorení jednotnej Rady a jednotnej Komisie spoločenstiev, volenému predsedovi jedného z orgánov alebo inštitúcií spoločenstiev alebo volenému predsedovi jednej z politických skupín v Európskom parlamente, nárok na dôchodky zodpovedajúce počtu rokov potrebných na odchod do dôchodku, získaný počas práce v tejto funkcii, sa vypočíta na základe posledného základného platu, ktorý úradník poberal počas tohto obdobia, ak tento základný plat presahuje plat použitý ako základ na účely druhého odseku tohto článku. Starobný dôchodok nesmie byť nižší ako 4 % zo životného minima za rok služby. Dôchodkový vek je 60 rokov. Článok 78 (8) Úradník má spôsobom uvedeným v článkoch 13 až 16 prílohy VII nárok na invalidný dôchodok v prípade úplnej trvalej invalidity, ktorá mu bráni v plnení povinností zodpovedajúcich pracovnému miestu v jeho profesijnej kategórii. Ak vznikne invalidita v dôsledku úrazu počas alebo v súvislosti s plnením jeho povinností, choroby z povolania, hrdinského činu v prospech verejného blaha alebo ohrozenia vlastného života v mene záchrany inej ľudskej bytosti, invalidný dôchodok je 70 % zo základného platu úradníka. Ak je práceneschopnosť spôsobená inou príčinou, invalidný dôchodok zodpovedá starobnému dôchodku, na ktorý by mal úradník nárok vo veku 65 rokov, keby zostal v službe až do tohto veku. Invalidný dôchodok sa vypočíta zo základného platu, ktorý by úradník dostával vo svojej triede, keby bol ešte v službe v čase platby dôchodku. Invalidný dôchodok nemôže byť nižší ako 120 % zo životného minima. V prípade invalidity, ktorú si úradník spôsobil úmyselne, môže menovací orgán rozhodnúť, že tento úradník by mal poberať len starobný dôchodok. Článok 79 (8) (24) (46) Vdova po úradníkovi alebo bývalom úradníkovi má nárok spôsobom ustanoveným v kapitole 4 prílohy VIII na pozostalostný dôchodok vo výške 60 % zo starobného alebo invalidného dôchodku, ktorý poberal jej manžel alebo ktorý, bez ohľadu na dĺžku služby alebo vek, by mu bol vyplácaný, keby naň mal nárok v čase svojej smrti. Pozostalostný dôchodok platený vdove po úradníkovi, ktorý zomrel v čase, keď bol v jednom z administratívnych postavení uvedených v článku 35, nemôže byť nižší ako životné minimum, ani ako 35 % z posledného základného platu, ktorý tento úradník dostal. Táto čiastka nemôže byť nižšia ako 42 % z posledného základného platu, ktorý dostal úradník, ak bola jeho smrť spôsobená jednou z okolností uvedených v druhom odseku článku 78. Článok 79a (46) Ustanovenia článku 79 sa použijú podobne na vdovca úradníčky alebo bývalej úradníčky. Článok 80 (8) (40) (46) Ak úradník alebo osoba majúca nárok na starobný alebo invalidný dôchodok zomrie a nezanechá po sebe manžela/manželku, ktorý by mal nárok na pozostalostný dôchodok, budú mať nezaopatrené deti v zmysle článku 2 prílohy VII nárok na sirotský dôchodok v súlade s článkom 21 prílohy VIII. Rovnaký nárok na dôchodok sa uplatní na deti, ktoré spĺňajú vyššie uvedené podmienky, v prípade smrti alebo nového manželstva uzatvoreného manželom/manželkou poberajúcim/poberajúcou pozostalostný dôchodok. Ak zomrie úradník alebo osoba majúca nárok na starobný alebo invalidný dôchodok, ale podmienky uvedené v prvom odseku nie sú splnené, budú mať nezaopatrené deti v zmysle článku 2 prílohy VII nárok na sirotský dôchodok v súlade s článkom 21 prílohy VIII; dôchodok bude zodpovedať polovici dôchodku vypočítaného v súlade s uvedeným článkom. Ak zomrie manžel/manželka úradníka alebo bývalého úradníka poberajúceho starobný dôchodok alebo invalidný dôchodok, ktorá nie je zamestnankyňou ani dočasnou zamestnankyňou, deti, ktoré sú v zmysle článku 2 prílohy VII závislé od pozostalého manžela, majú nárok na sirotský dôchodok v súlade s článkom 21 prílohy VIII. Nárok ustanovený v prvom, druhom a treťom odseku sa uplatní v prípade smrti bývalého úradníka, majúceho nárok na príspevok podľa článku 50 služobného poriadku, článku 5 nariadenia (EHS, Euratom, ESUO) č. 259/68, článku 3 nariadenia (Euratom, ESUO, EHS) č. 2530/72 alebo článku 3 nariadenia (ESUO, EHS, Euratom) č. 1543/73, a v prípade smrti bývalého úradníka, ktorý odišiel zo služby pred dosiahnutím veku 60 rokov a požiadal, aby jeho starobný dôchodok bol odložený do prvého dňa kalendárneho mesiaca nasledujúceho po mesiaci, v ktorom dovŕšil vek 60 rokov. Článok 81 (8) (10) Osoba majúca nárok na starobný dôchodok, vyplácaný vo veku 60 rokov alebo neskôr, alebo na invalidný dôchodok, alebo na pozostalostný dôchodok má za podmienok ustanovených v prílohe VII nárok na rodinné prídavky uvedené v článku 67; príspevok na domácnosť sa vypočíta na základe dôchodku príjemcu. Výška príspevku na nezaopatrené dieťa, poskytovaného osobe majúcej nárok na pozostalostný dôchodok, zodpovedá dvojnásobku príspevku uvedeného v článku 67 ods. 1 písm. b). Článok 81a (46) 1. Bez ohľadu na akékoľvek iné ustanovenia, najmä ustanovenia týkajúce sa minimálnych čiastok, ktoré sa zaplatia osobám majúcim nárok na pozostalostný dôchodok, celková čiastka, vyplácaná vo forme pozostalostného dôchodku, zvýšeného o rodinné prídavky a zníženého o daň a ostatné povinné odvody, vdove a ostatným oprávneným osobám, nesmie presiahnuť nasledujúce: a) v prípade smrti úradníka s niektorým z administratívnych postavení uvedených v článku 35 výšku odmeny, ktorú by tento úradník dostával v rámci rovnakej triedy a rovnakého stupňa, keby bol ešte v službe, s pripočítaním všetkých rodinných prídavkov, ktoré by poberal v tom prípade, a s odpočítaním dane a ostatných povinných zrážok; b) počas obdobia nasledujúceho odo dňa, keď by úradník uvedený v písmene a) dosiahol vek 65 rokov, výšku starobného dôchodku, na ktorý by mal potom nárok, keby bol nažive, vychádzajúceho z rovnakej triedy a rovnakého stupňa v čase smrti, s pripočítaním všetkých rodinných prídavkov, ktoré by poberal, a s odpočítaním dane a ostatných povinných zrážok; c) v prípade smrti bývalého úradníka, majúceho nárok na starobný dôchodok alebo na invalidný dôchodok, výšku dôchodku, na ktorý by mal nárok, keby bol nažive, po započítaní príspevkov a zrážok uvedených v písmene b); d) v prípade smrti bývalého úradníka, ktorý odišiel zo služby pred dosiahnutím veku 60 rokov a požiadal, aby jeho starobný dôchodok bol odložený do prvého dňa kalendárneho mesiaca nasledujúceho po mesiaci, v ktorom dosiahol vek 65 rokov, výšku starobného dôchodku, na ktorú by mal nárok vo veku 60 rokov, keby bol nažive, po započítaní príspevkov a zrážok uvedených v písmene b); e) v prípade smrti úradníka alebo bývalého úradníka, majúceho v deň svojej smrti nárok na príspevok podľa článku 41 alebo článku 50 tohto služobného poriadku, článku 5 nariadenia (EHS, Euratom, ESUO) č. 259/68, článku 3 nariadenia (Euratom, ESUO, EHS) č. 2530/72, článku 3 nariadenia (ESUO, EHS, Euratom) č. 1543/73, článku 2 nariadenia (ESUO, EHS, Euratom) č. 2150/82 alebo článku 3 nariadenia (ESUO, EHS, Euratom) č. 1679/85, výšku príspevku, na ktorý by mal nárok, keby bol nažive, po započítaní príspevkov a zrážok uvedených v písmene b); f) počas obdobia nasledujúceho po dni, keď by bývalý úradník, uvedený v písmene e), stratil nárok na príspevok, výšku starobného dôchodku, na ktorý by mal nárok v tento deň, keby žil a spĺňal príslušné vekové požiadavky na udelenie práv na dôchodok, po započítaní príspevkov a zrážok uvedených v písmene b). 2. Na účely odseku 1 sa neberú do úvahy opravné koeficienty, ktoré by mohli ovplyvniť jednotlivé predmetné čiastky. 3. Maximálna čiastka, vymedzená v písmenách a) až f), sa pomerne rozdelí medzi osoby majúce nárok na pozostalostný dôchodok podľa ich príslušných nárokov, pričom odsek 1 sa nezohľadní na tento účel. Na takto rozdelené čiastky sa použije druhý, tretí a štvrtý pododsek článku 82 ods. 1. Článok 82 (40) (78) (79) 1. Dôchodky uvedené vyššie sa vypočítajú na základe platových stupníc platných prvý deň mesiaca, v ktorom vznikne nárok. Určia sa pomocou sadzby určenej pre krajinu v rámci spoločenstiev, v ktorej príjemca preukáže svoje bydlisko. Ak má príjemca dôchodku bydlisko v krajine mimo spoločenstiev, použije sa určenie 100. Dôchodky vyjadrené v eurách sa budú vyplácať v jednej z mien uvedených v článku 45 prílohy VIII k služobnému poriadku spôsobom ustanoveným v druhom odseku článku 63 služobného poriadku. 2. Ak v súlade s článkom 65 ods. 1 rozhodne Rada o zvýšení odmien, súčasne rozhodne o primeranom zvýšení dôchodkov, konajúc v súlade s postupom stanoveným v článku 65 ods. 3. Článok 83 (8) (64) 1. Dávky vyplácané v rámci tohto dôchodkového systému sú účtované na ťarchu rozpočtu spoločenstiev. Členské štáty spoločne ručia za platbu týchto dávok v súlade so stupnicou určenou na financovanie týchto výdavkov. O použití prostriedkov pre systém dôchodkového zabezpečenia, uvedený v článku 83 ods. 1 predchádzajúceho služobného poriadku Európskeho spoločenstva uhlia a ocele, rozhodne Rada kvalifikovanou väčšinou na návrh Komisie, po porade s Výborom pre služobný poriadok. 2. Úradníci prispievajú na náklady na financovanie tohto systému dôchodkového zabezpečenia jednou tretinou. Príspevok je 8,25 % zo základného platu úradníka, pričom opravné koeficienty uvedené v článku 64 sa nezohľadnia. Príspevok sa každý mesiac zrazí z miezd úradníkov. 3. Postup pri výpočte dôchodkov úradníkov, ktorí strávili časť svojej služby v Európskom spoločenstve uhlia a ocele alebo ktorí patria k spoločným orgánom alebo inštitúciám spoločenstiev, a rozdelenie nákladov na vymeranie týchto dôchodkov medzi dôchodkový fond Európskeho spoločenstva uhlia a ocele a rozpočty Európskeho hospodárskeho spoločenstva a Európskeho spoločenstva pre atómovú energiu ustanoví nariadenie prijaté na základe dohody medzi radami a Výborom predsedov Európskeho spoločenstva uhlia a ocele, po porade s Výborom pre služobný poriadok. 4. Ak diagnostika založená na pravdepodobnom odhade pre systém dôchodkového zabezpečenia, vykonaná jedným alebo viacerými kvalifikovanými expertmi na žiadosť Rady, ukáže, že príspevky úradníkov nestačia na financovanie jednej tretiny dávok vyplácaných v rámci systému dôchodkového zabezpečenia, rozpočtové orgány, konajúce v súlade s rozpočtovým postupom a po porade s Výborom pre služobný poriadok, ustanoveným v článku 10, rozhodnú o potrebných zmenách sadzieb príspevkov alebo dôchodkového veku. Článok 84 Podrobné pravidlá, ktorými sa spravuje systém dôchodkového zabezpečenia, uvedený vyššie, obsahuje príloha VIII. Kapitola 4: Náhrada neoprávnených platieb Článok 85 (8) Každá neoprávnená platba musí byť nahradená, ak príjemca vedel, že neexistuje dostatočný dôvod na platbu, alebo ak neoprávnenosť platby bola taká zjavná, že o nej musel vedieť. Kapitola 5: Prechod práv na spoločenstvá Článok 85a (46) 1. Ak smrť, poranenie pri nehode alebo choroba osoby, na ktorú sa vzťahuje tento služobný poriadok, spôsobila tretia strana, na spoločenstvá v súvislosti s povinnosťami, ktoré pre ne vyplývajú zo služobného poriadku v dôsledku udalosti, ktorá bola príčinou tejto smrti, tohto poranenia alebo tejto choroby, prejdú automaticky práva, vrátane súdnej vymáhateľnosti nárokov, obete alebo jej oprávnených nástupcov proti tretej strane. 2. Prechod práv ustanovený v odseku 1 sa okrem iného vzťahuje na: - nepretržité vyplácanie odmeny v súlade s článkom 59 úradníkovi počas obdobia jeho dočasnej práceneschopnosti, - platby vykonané v súlade s článkom 70 po smrti úradníka alebo bývalého úradníka, majúce nárok na dôchodok, - dávky vyplácané podľa článkov 72 a 73 a ich vykonávacích predpisov v súvislosti so zdravotným a úrazovým poistením, - úhradu nákladov spojených s dopravou tela, uvedenú v článku 75, - doplnkové rodinné prídavky, vyplácané v súlade s článkom 67 ods. 3 a s článkom 2 ods. 3 a 5 prílohy VII na nezaopatrené dieťa trpiace vážnou chorobou, telesným alebo duševným postihnutím, - invalidné dôchodky vyplácané v prípade úrazu alebo choroby, ktorej výsledkom je trvalá invalidita, ktorá bráni úradníkovi v plnení jeho povinností, - pozostalostné dôchodky vyplácané v prípade smrti úradníka alebo bývalého úradníka, alebo smrti manžela/manželky úradníka alebo bývalého úradníka, majúceho nárok na dôchodok, ak tento manžel/manželka nie je zamestnancom ani dočasným zamestnancom, - sirotský dôchodok vyplácaný bez ohľadu na vek dieťaťu úradníka alebo bývalého úradníka, ak si toto dieťa v dôsledku vážnej choroby, invalidity alebo zdravotného postihnutia nemôže zarábať na živobytie po smrti osoby, od ktorej bolo závislé. 3. Na spoločenstvá však neprechádzajú práva na odškodnenie za čisto osobnú ujmu, napríklad nemateriálnu ujmu, bolestné alebo náhradu za znetvorenie a stratu pohodlia, presahujúcu výšku príspevku poskytovaného na tieto položky podľa článku 73. 4. Ustanovenia odsekov 1, 2 a 3 nesmú byť prekážkou priamej žaloby spoločenstvami. Hlava VI: Discipli